Bodovna lista podložna promenama, isplata za mlade poljoprivrednike do kraja godine - Poljoprivredne vesti | Agroklub.rs\nIvan Marinkovic je lajkovao fotografiju na KLUB-u pre 43 minuta\nNa pitanje čitalaca Agrokluba da li će mesto onih koji se nisu žalili na svoje mesto na bodovnoj listi po konkursu za mlade poljoprivrednike, biti ugroženo onima koji jesu, Uprava za agrarna plaćanja je odgovorila da je bodovna lista podložna promenama.\nNa prošlogodišnjem konkursu za mlade poljoprivrednike stiglo je ukupno 5.591 prijava, a sredinom novembra ove godine Uprava za agrarna plaćanja istakla je bodovnu listu. Podnosilac prijave imao je 15 dana da uloži prigovor na svoje mesto na listi, a kako saznajemo iz Uprave do sada je upućeno 340 prigovora.\n"Međutim, mali broj prigovora je osnovan, a samim tim i usvojen. Na primer, nismo mogli da usvojimo prigovor apsolventa Poljoprivrednog fakulteta i odobrimo mu dodatne bodove na visoku stručnu spremu, jer se boduje samo završeni stepen obrazovanja, što je u konkretnom slučaju srednja škola", navode iz Uprave za Agroklub.\nMladi proizvođači koji su konkurisali, bodovani su na osnovu kriterijuma određenih Pravilnikom o podsticajima programima za diversifikaciju dohotka i unapređenje kvaliteta života u ruralnim područjima kroz podršku mladim poljoprivrednicima, a na osnovu dokumentacije koju je svaki podnosilac zahteva dostavio. Ipak, pojedini čitaoci Agrokluba pitali su da li će mesto onih koji se nisu žalili, biti ugroženo onima koji jesu.\n"Napominjemo da je bodovna lista koja je objavljena na sajtu UAP podložna promenama u skladu sa razmatranjem pristiglih prigovora od strane poljoprivrednika."\nIsplata sredstava prema redosledu uredno podnetih zahteva\nKako je ministar poljoprivrede Branislav Nedimović ranije najavio, 2.500 prijavljenih dobiće sredstva opredeljena konkursom. S obzirom da je prijavljenih duplo više, iz UAP-a su nam objasnili da se sredstva mladim poljoprivrednicima isplaćuju prema redosledu uredno podnetih zahteva u skladu sa rang listom, dok se podnosioci zahteva koji nisu potpuni, obaveštavaju da urede i dopune svoj zahtev.\n"Po razmatranju pristiglih dopuna neurednih zahteva, odrediće se broj odobrenih zahteva do utroška raspoloživih budžetskih sredstava", dodaju.\nUpravo, konačna rang lista urednih prijava na konkurs biće istaknuta na zvaničnim internet stranicama Ministarstva poljoprivrede, po konačnosti odluka o prigovoru.\nPonovo, kako je najavljivao resorni ministar da će željno iščekivana isplata po konkursu za mlade biti do Svetog Nikole, iz Uprave saznajemo da će sredstva biti realizovana do kraja godine za sve zahteve koji ispunjavaju uslove i koju su podneli dokumentaciju u skladu sa odredbama konkursa.\nOni podnosioci zahteva čija dokumentacija nije uredna, odnosno nije dostavljena u propisanoj fomi, a prema mestu na bodovnoj listi ulaze u administrativnu obradu i biće isplaćeni početkom naredne godine, odnosno po dostavljanju uredne dokumentacije određene pozivom za ispravku podneska.\n"Interesovanje za ovu meru je u prethodnom konkursu prevazišlo očekivanja i bila nam je ideja da mladim poljoprivrednicima lično uručujemo rešenja kako bismo ih uputili u detalje realizacije investicije, zatim dali mogućnost da se zbog brže isplate odreknu prava na žalbu, ali i ohrabrili na dalji razvoj i ulaganja. Nažalost, trenutna epidemiološka situacija nam ne ide na ruku, te će zbog potrebe zaštite zdravlja korisnika, ali i zaposlenih u UAP, rešenja biti upućivana poštom", rekli su iz Uprave za agrarna plaćanja.\nMladi poljoprivrednici Isplata Konkurs Uprava za agrarna plaćanja Ministarstvo poljoprivrede Rang lista Bodovna lista Žalbe\nI koliko je prihvaceno zalbi od 340 ? Tj za koliko mesta se pomerilo stanje na tabeli ?hvala


VOA: Pompeo početkom oktobra u Crnoj Gori i S. Makedoniji - BIGportal.ba\nAmerički državni sekretar Majk Pompeo posetiće u okviru turneje od 1. do 6. oktobra Crnu Goru i Sjevernu Makedoniju.\nIz Stejt Depertmenta je potvrđeno da će Pompeo u Crnoj Gori razgovarati sa najvišim državnim zvaničnicima, predsednikom Milom Ðukanovićem, premijerom Duškom Markovićem i šefom diplomatije Srđanom Darmanovićem.\nBiće to prva službena poseta jednog američkog državnog sekretara Crnoj Gori od obnove njene državne nezavisnosti 2006. godine, preneo je “Glas Amerike”.\nPompeo, jedan od nabližih saradnika američkog predsednika Donalda Trampa, će u Podgorici naglasiti važnost partnerstva i savezništva dve zemlje u NATO-u, rekao je visoki zvaničnik Stejt departmenta, na brifingu za novinare o Pompeovoj evropskoj turneji, koji je održan na marginama zasedanja Generalne skupštine Ujedinjenih nacija.\nPompeo, kako je rekao, takođe će naglasiti otvorenost NATO-a za nove članice i dopinos koji je Crna Gora kao mala zemlja donela Alijansi u smislu geografskog položaja i izlaska na Jadransko more.\nNa pitanje Glasa Amerike, o značaju i tajmingu posete, zvaničnik Stejt departmenta je rekao da je Crna Gora važan saveznik i da se “državni sekretar raduje istorijskoj prilici da je poseti”.\nAmerički državni sekretar će posle Crne Gore otputovati u Severnu Makedoniju, koja je na putu da postane 30. članica NATO, a u Ohridu će se sastati sa najvišim makedonskim zvaničnicima.\nU obe balkanske zemlje, kako je saopštio zvaničnik Stejt departmenta, biće naglašena američka podrška rešavanju problema, među kojima su i odnosi Beograda i Prištine, prenosi Glas Amerike.\nOn je dodao da je očito da su Sjedinjene Američke Države angažovane u tom pogledu i da žele da vide napredak, a da je sporazum iz Prespe pokazao da je rešeno nešto za šta su mnogi mislili da nikada neće biti rešeno.\nKako se navodi, visoki zvaničnik Stejt departmenta rekao je i da SAD ostaju veoma angažovane i fokusirane na region Zapadnog Balkana, koji je strateški važan za viziju Evrope, ujedinjene, slobodne i u miru i da to pokazuje odluka državnog sekretara da imenuje specijalnog predstavnika za Balkan, Metjua Palmera.\nPre Crne Gore, Pompeo će, kako je najavljeno, boraviti u Italiji i Vatikanu, gde će imati privatnu audijenciju kod pape Franje.\nEvropsku turneju će završiti posetom Grčkoj.\nBerlin odbacuje tvrdnje Trampa da ništa ne radi za Ukrajinu


Početna Plivanje za Bogojavljenski krst\nU ponedeljak 19. januara na Bogojavljenje, na gradskoj plaži Zvorničkog jezera, kod hidroelektrane u Malom Zvorniku održano je po drugi put takmičenje u plivanju za bogojavljenski krst. Plivanje za Bogojavljenski krst održano je uѕ blagoslov njegovog preosveštenstva episkopa šabačke eparhije gospodina Lavrentija. Plivanje za krst počelo je u 13 časova i startovalo je 20 plivača na stazi dugoj 33 m, koja simbolizuje godine života Isusa Hrista.\nKao i prošle godine prvi do Bogojavljenskog krsta doplivao je Đorđe Vukmirović iz Loznice, kao druga stigla je Katarina Vulić (18) iz Novog Sada, a trećeplasirani bio je Dragan Gajić (40) iz Karakaja, pored toga Katarini i Draganu je ovo prvi put da učestvuju na jednoj ovakvoj manifestaciji.\n- Voda je bila toplija nego pre godinu dana, uspešno smo startovali, uz Božji blagoslov, a za vreme plivanja pojavili su se i zraci sunca. Za razliku od prošle godine, kada sam kasnio sa skokom u vodu, danas sam startovao na vreme i ponovo prvi stigao do cilja. Konkurencija je bila veća nego pre godinu dana ali to mi nije smetalo da osvojim časni krst, što mi mnogo znači, rekao je Đorđe Vukmirović.\nUčešće u ovom takmičenju uzeli su plivači sa Pala, iz Sarajeva, Banjaluke, Bijeljine, Zvornika, Malog Zvornika i Loznice, a prema rečima organizatora za sledeću godinu u planu je učešće takmičara iz drugih zemalja Evrope i sveta.


Hiljade građana Niša večeras poručilo: “Stop teroru u Srbiji” – Haber.ba\nHiljade građana Niša večeras poručilo: “Stop teroru u Srbiji”\nViše hiljada građana Niša u Srbijiu okupilo se večeras na protestima pod nazivom “Stop teroru – za Niš bez straha a pod geslom “1 od 5 miliona“, koji je na centralnom gradskom trgu organizovao Pokret mladih “Za Niš bez straha“.\nProtesti u Nišu - Danas\nPijanistkinja Marija Dinov poručila je okupljenima da je skup organizovan kako bi “odbranili dostojanstvo života.”\n“Tražimo ostavku ministarke građevinarstva, saobraćaja i infrastrukture Zorane Mihajlović, gradonačelnika Niša Darka Bulatovića, oslobađanje zarobljenih medija i stvaranje nezavisnog regionalnog servisa u Nišu”, rekla je Dinov, prenosi “Danas“.\nZahtjevano je i rasvjetljavanje serije noćnih paljevina najmanje 20-tak automobila u Nišu u posljednjih godinu i po dana.\n“Tražimo da se se zaustavi isključenje struje socijalno ugroženim građanima i da javni izvršitelji ne postupaju u sporovima koji se vode protiv socijalno ugroženih građana. Tražimo da se Aerodrom, Elektrodistribucija i Regionalna privredna komora vrate gradu”, rekla je Dinov.\nTeme:1 od 5 miliona, Niš, protest, Srbija


Izjava dana: Danas naš izvoz iznosi 23 milijarde - Srpski Glasnik\nNovember 4, 2019 aleksandarLeave a Comment on Izjava dana: Danas naš izvoz iznosi 23 milijarde\nDatum objave: 3. 11. 2019.\nPredsednik Republike Srbije Aleksandar Vučić, u gostovanju u Nacionalnom dnevniku na Televiziji Pink, izjavio je da današnji izvoz Republike Srbije iznosi “23 milijarde evra”, a da je izvoz 2011. godine iznosio “11 milijardi”.\nKako bismo proverili da li su podaci o izvozu koje je predsednik Vučić naveo tačni, odnosno odakle potiču brojke koje navodi, konsultovali smo Republički zavod za statistiku.\nKao što možemo da vidimo, Vučić je izneo tačne podatke kada je u pitanju 2011. godina, međutim, odakle predsedniku podatak o današnjem izvozu od 23 milijarde?\nOdgovor smo pronašli u saopštenju Republičkog zavoda za statistiku, objavljenom krajem avgusta ove godine.\nNaime, Zavod je izdao saopštenje u kojem se navodi da je ukupna spoljnotrgovinska robna razmena Srbije, za prvih sedam meseci ove godine, iznosila oko 23.8 milijardi evra.\n“Izvezeno je robe u vrednosti od 10,1 milijardi evra i to je povećanje od 7,2 odsto, dok je uvoz povećan za 10,4 odsto, na oko 13,7 milijardi evra”, navodi se u saopštenju.\nDakle, brojka od 23,8 milijardi evra predstavlja ukupnu spoljnotrgovinsku razmenu, u šta se ubraja i vrednost onoga što mi uvozimo, a ne samo na izvoz, koji je za prvih sedam meseci ove godine iznosio 10,1 milijardi evra.\nBudući da je predsednik Srbije, u svom izlaganju na TV Pink, praveći komparaciju između podataka o izvozu danas, i onom iz 2011, izneo netačnu tvrdnju u kojoj je podatak o ukupnoj spoljnotrgovinskoj razmeni, predstavio kao podatak koji se odnosi isključivo na izvoz Republike Srbije, Aleksandar Vučić od Istinomera dobija ocenu – neistina.\nPiše: Tamara Tančić\nTagged aleksandar vučić izvoz spoljna trgovina srbija\nVraća se Del Boj: “Biće strava!”\nOctober 23, 2019 nikola\nPrag neće razmatrati povlačenje priznanja Kosova


EROS RAMAZZOTTI RUŠI REKORDE NA SVETSKOJ TURNEJI | MUZZIK TV\nEros Ramazzoti započeo je treći deo velike „Vita Ce N’è “ turneje u okviru koje dolazi i u Beograd. Emotivni, ali i moderni, plesni spektakl zakazan je za 24.septembar u Štark Areni, a sedeća mesta za ovaj koncert su vec rasprodata, kao i veći deo partera.\nEros dolazi da osvoji Beograd, ali smo sigurni i da će i beogradska publika ponovo osvojiti srce i dušu ove velike zvezde koja se raduje ponovnom dolasku i ovu zemlju pamti po najboljem:“Nosim prelepe uspomene sa svojih prethodnih koncerata u Srbiji. Uzbuđen sam i spreman da vašoj publici pružim jedinstveno veče dobre muzike i uživanja.“ Da je uzbuđen i Beograd, govori i interesovanje za ovaj koncert – sedeća mesta su rasprodata, ali bilo bi dobro da što pre dođete i do svojih ulaznica za stajanje, jer, ako to ne učinite, nećete imati priliku da učestvujete u odličnoj koncertnoj žurki i plešete sa jednom od najvećih zvezda današnjice!\nBez obzira na težak period u privatnom životu -bivsa žena Marika je primećena s novim partnerom na Ibici- Eros ne prestaje da ruši rekorde I u skladu sa nazivom novog albuma šalje pozitivnu poruku “Vita ce n’e” – Ima života


Severna Koreja razvija nova naoružanja\nVAŠINGTON/PJONGJANG - Severnokorejski lider Kim Džong Un izjavio je da njegova zemlja razvija nova naoružanja, uključujući nuklearnu podmornicu, taktičko nuklearno oružje i napredne bojeve glave dizajnirane da prodru u protivraketne odbrambene… »\nSeverna Koreja preti širenjem nuklearnog arsenala i upozorava na neprijateljstvo SAD\nSevernokorejski lider Kim Džong Un zapretio je danas proširenjem nukleranog arsenala i razvojem sofisticiranijih sistema nuklearnog oružja, rekavši i da budućnost odnosa Pjongjanga i SAD zavisi od odustajanja Vašingtona od neprijateljske politike… »\nObjava Kim Džong una digla svet na noge! Severna Koreja otkrila detalje plana od koga strahuje planeta\nSrbija danas 09.01.2021\nLider Severne Koreje Kim Džong Un rekao je kako ova zemlja razvija novo naoružanje, što uključuje i nuklearnu podmornicu i taktičko nuklearno oružje. Nakon što je ranije ove sedmice najavio širenje vojnih kapaciteta Severne Koreje, Kim Džong Un… »\nKim: Severna Koreja razvija nova naoružanja\nSevernokorejski lider Kim Džong Un izjavio je da njegova zemlja razvija nova naoružanja, uključujući nuklearnu podmornicu, taktičko nuklearno oružje i napredne bojeve glave. VAŠINGTON: Severnokorejski lider Kim Džong Un izjavio je da njegova… »\nLider ove države Kim Džong Un rekao je da sa testiranjem ne sme da se stane. Lider ove države Kim Džong Un rekao je da sa testiranjem ne sme da se stane. Severnokorejski lider Kim Džong Un izjavio je da njegova zemlja razvija nova naoružanja… »\nBajden? "Jedno će uvek biti isto"\nLider Severne Koreje Kim Džong Un rekao je kako ova zemlja razvija novo naoružanje, što uključuje i nuklearnu podmornicu i taktičko nuklearno oružje, piše CNN. Nakon što je ranije ove sedmice najavio širenje vojnih kapaciteta Severne Koreje,Kim… »\nKim opet "zvecka oružjem": Hvali se bojevim glavama i nuklearnom podmornicom\nSevernokorejski lider rekao da razvoj nuklearnog oružja treba da napreduje bez prekida. Severnokorejski lider Kim Džong Un izjavio je da njegova zemlja razvija nova naoružanja, uključujući nuklearnu podmornicu, taktičko nuklearno oružje i napredne… »\nKim govorio o novom naoružanju Severne Koreje\nLider Severne Koreje Kim Džong Un rekao je kako ova zemlja razvija novo naoružanje, što uključuje i nuklearnu podmornicu i taktičko nuklearno oružje, piše CNN. Nakon što je ranije ove sedmice najavio širenje vojnih kapaciteta Severne Koreje, Kim… »\nSi-En-En: Kim Džong Un potvrdio da Severna Koreja razvija novo nuklearno oružje\nLider Severne Koreje Kim Džong Un rekao je kako ova zemlja razvija novo naoružanje, što uključuje i nuklearnu podmornicu i taktičko nuklearno oružje, piše Si-En-En. Nakon što je ranije ove sedmice najavio širenje vojnih kapaciteta Severne… »\nRadio 021 pre 1 satjoš 41 povezana\n(Uživo) "nikome sve, a svakome dovoljno": Vučić nakon sastanka sa Lajčakom o 3 ključna zaključka oko dijaloga Beograda i Prištine\nBlic pre 9 minutajoš 32 povezane\nMondo pre 10 satijoš 7 povezanih\n"Želimo da očistimo naše redove, nema privilegovanih": Načelnik komunalne milicije progovorio o hapšenju kolega


Episkop Irinej odlikovan za zasluge pomirenja Srba i Mađara - Izazov\nRadio-televizija Srbije\t 28. septembra 2021. 17:52\nEpiskopu je u ime predsednika Mađarske Janoša Adera orden uručio zamenik premijera Žolt Šemjen, a dodeli su, pored delegacije mađarske prisustvovali i predstavnici mađarske nacionalne manjine u Srbiji kao i najviši crkveni velikodostojnici.\n"Uloga Irineja Bulovića u istorijskom pomirenju mađarskog i srpskog naroda i njegov rad na promociji međuverskog dijaloga značajno su doprineli jačanju poverenja i razvoju odnosa između dva naroda", poručio je mađarski ambasador Atila Pinter navodeći zasluge vladike Irineja Bulovića za ovo visoko odlikovanje.\nOn je poručio da je posle procesa pomirenja došlo vreme da obe zemlje zaborave rane iz prošlosti i gledaju u budućnost.\n"Veoma ste me obradovali ovim gestom koji ničim posebnim ne zaslužujem", rekao je episkop Irinej, koji je naveo neke od blistavih istorijskih momenata između Srbije i Mađarske, ali i svoje bliske i lične kontakte sa mađarskom zajednicom koje su bile deo njegovog odrastanja, ali su se održale sve do danas.\n"To što ste Vi i gospodin predsednik Mađarske istakli kao neku moju zaslugu, u stvari je samo moj pokušaj da postupam po našoj hrišćanskoj veri i savesti", poručio je episkop Irinej.\nZamenik premijera Mađarske Žolt Šemjen razgovarao je u Beogradu i sa patrijarhom srpskim Porfirijem, saopšteno je iz ambasade Mađarske u Beogradu.\nNakon sastanka, Šemjen je odlikovao episkopa Bulovića Srednjim krstom mađarskog ordena za zasluge.\nAmbasador Pinter naveo je da su velike zasluge episkopa Irineja za poboljšanje položaja Mađara u Srbiji i za podržavanje procesa istorijskog pomirenja, i da je njegova uloga u uspostavljanju dijaloga između različitih verskih konfesija izuzetno značajna.\nOvaj događaj je dobar pokazatelj da je proces pomirenja između dva naroda bio od koristi obema stranama i da su odnosi dostigli izuzetno visok nivo. Mađarska i Srbija su se izborile sa svojom prošlošću i sada zajedno grade svoju budućnost, navodi se u saopštenju.


Nacionalni prkovi CG predstavljeni u Novom Sadu\nNacionalni parkovi Crne Gore predstavili su turističku ponudu pet zaštićenih područja, NP Durmitor, NP Biogradska gora, NP Lovćen, NP Skadarsko jezero i NP Prokletije, na 52. Međunarodnom sajmu turizma koji je organizovan od 3. do 5. oktobra 2019. godine u Novom Sadu.\nKako je saopšteno iz NPCG, direktor toj javnog preduzeća Elvir Klica kazao je da imajući u vidu da su posjetioci iz regiona među najbrojnijim posjetiocima naše zemlje i u NPCG odlučili su da i ove godine učestvuju na Međunarodnom sajmu turizma u Novom Sadu i predstave autentičnu turističku ponudu, kao i mogućnostima aktivnog odmora u prirodi.\nOvo je prvi sajamski nastup i promocija turističke ponude odmah nakon uspješne turističke sezone koju su Nacionalni parkovi Crne Gore ostvarili ove godine sa ciljem pripreme naredne. Sajam je takođe omogućio i poslovne susrete sa izlagačima, turoperaterima i predstavnicima sektora turizma iz regiona i inostranstva , dodao je Klica.\nPosjetioci Sajma posebno su bili zainteresovani za rafting rijekom Tarom, krstarenje Skadarskim jezerom, pješačke, planinarske i biciklističke staze, obilazak planinskih jezera, posmatranje ptica i sportsko-rekreativni ribolov, kao i da korišćenjem specijalizovanih naočara, virtuelnim šetnjama, posjete nacionalne parkove.\nJPNPCG će i u narednom periodu, kako samostalno, tako i u saradnji sa NTO CG i turističkom privredom Crne Gore, učestvovati na najznačajnijim turističkim sajmovima u cilju promocije aktivnog odmora zasnovanog na boravku u prirodi i u kontinuitetu raditi na jačanju prepoznatljivosti najznačajnijih vrijednosti svih pet nacionalnih parkova na domaćem i međunarodnom tržištu.\nPodsjećamo da je NPCG do kraja septembra posjetilo 530.000 turista što je za 28% više u odnosu na isti period prošle godine.\nJavno preduzeće za nacionalne parkove Crne Gore dobilo je Zlatnu medalju za doprinos razvoju održivog turizma 2017. godine na jubilarnom 50. Međunarodnom sajmu turizma u Novom Sadu.\nnovom sadu gore crne rtcg godine nacionalni turizma meunarodnom prkovi predstavljeni parkovi\nserbiaaccommodation.com bosniaaccommodation.com bookofimpressions.com comeseestay.com stanje.com jicyf.com kosovaaccommodation.com theexitfestival.com balkansaccommodation.com whowhenwhat.info mesdzid.com fricr.com referrads.com usercomply.com mvprush.com aktuelno.info cevabdzinice.com mediteranaccommodation.com backpackaccommodation.com keepcalmandenjoy.com


TEŠA TEŠANOVIĆ: Vučić će da prizna nezavisno Kosovo!\n02/17/2018 Fokus 3 Stav Srbija Stav Created by Igor Marinkovic\nAleksandar Vučić po svim pokazateljima planira ove godine da prizna nezavisnost „Kosova“ potpisujući sa Kosovom pravno obavezujući sporazum, kojim bi se konačno stavila tačka na pitanje Kosovske nezavisnosti. Pravno obavezujući sporazum je praktično mirovni sporazum između Srbije i „Kosova“ kao dveju nezavisnih republika, i posle toga, bi smo mogli da raspravljamo samo o politici odnosa između dve države.\nTeša Tešanović (Foto: Jutjub)\nPiše: Teša Tešanović (podrška skupu "Nama predaje" koji se održava danas, 17. februara u 20 sati na Trgu Republike u Beogradu)\nJedan posebno opasan paragraf tog sporazuma će biti obavezivanje Srbije da neće aktivno da sprečava članstvo Kosova u međunarodnim organizacijama, što otvara put Kosovu za ulazak u UN. Ono što se sprema je najveća izdaja u istoriji srpskog naroda, i lično sam stava da srpski narod ovo ne sme da prećuti, i da moramo svim sredstvima da izrazimo otpor izdaji.\nJako mi je žao što se danas patriote ne čuju, što smo postali jako pasivni kao narod, što se oglašavamo samo u fejsbuk i tviter raspravama, a nema nas na ulicama. Drugi veliki problem je što je deo nacionalista kupljen od strane režima Aleksandra Vučića, i za pristojne apanaže zamajavaju narod sa pričama o državnim udarima, terorizmu, namerama da Zapad ruši Vučića…\nTakvi su danas nažalost po nas pogubniji i od Albanaca i stranog faktora. Ali da ne trošim vaše vreme na njih, nisu vredi. Smatram lično da bi srpski narod trebao da se organizuje i spreči izdaju Kosova, i samim time podržavam svakoga ko iz poštenih patriotskih razloga hoće da pruži otpor.\nKada dođe buduća izdaja Kosova, ne smemo se više deliti na ove i one, moramo svi zajedno da ustanemo u odbranu suvereniteta Republike Srbije. Moj prijatelj Damnjan Knežević, koga lično znam kao vrlo poštenog čoveka, u saradnji sa još nekim momcima, organizuje protestni koncert protiv izdaje Kosova i Metohije.\nU razgovoru sa tim momcima sam se lično uverio da nemaju nameru da izlaze na bilo kakve izbore niti da prave neku stranačku organizaciju, već samo da na dan godišnjice nezavisnosti Kosova, pošalju jasnu poruku da se srpski narod ne odriće svoje kolevke.\nLično ću biti prisutan da podržim taj koncert i time pomognem. Nadam se da će u narednom periodu slediti još neke akcije, organizovane bilo od strane navedenih ljudi ili drugih nacionalističkih grupa.\nSvakako vreme je da se srpski nacionalisti ponovo aktiviraju. Najnoviju Vučićevu izjavu o Kosovu koja je iznervirala mnoge širom Srbije pogledajte OVDE.


Црвена звезда одрадила први тренинг у новој сезони – ЦЗБГ портал\nЦрвена звезда одрадила први тренинг у новој сезони\nчетвртак 22.08.2019\tНема коментара на Црвена звезда одрадила први тренинг у новој сезони\nKK Crvena zvezda mts odradio je prvi trening u sezoni 2019/2020. Pod vođstvom stručnog štaba predvođenog trenerom Milanom Tomićem crveno-beli su načinili prvi korak u cilju da spremno dočekaju početak takmičarske godine.\nKošarkaši Crvene zvezde mts i zvanično su počeli pripreme u četvrtak u Beogradu, nakon trodnevnih obaveznih testiranja i lekarskih pregleda, koji su pokazali da su prvotimci kroz individualni rad spremno dočekali okupljanje i početak nove sezone.\nTrener Milan Tomić i stručni štab sa takmičarskim sastavom za sezonu 2019-2020 u narednim danima dva puta dnevno kroz treninge, fokusiraće se na sticanju fizičke snage ekipe.\nI pored činjenice da je kao i na početku svakih priprema, prioritet sticanje snage pred vrlo zahtevnu i tešku sezonu, deo treninga osim rada u teretani, biće iskorišćen i za rad sa loptom i postepeno uigravanje tima.\nU tom ritmu (dva treninga dnevno, teretana, trčanje i taktičko-tehnički deo treninga) ekipa će se pripremati u narednim danima, do prve utakmice sa nemačkim Oldenburgom koja je zakazana za 1. septembar u „Štark areni” i koja će biti zatvorenog tipa.\nPodsetimo, osim utakmice sa Oldenburgom, crveno-bele čekaju i provere sa Darušafakom, Mornarom, dve utakmice sa Olimpijakosom, jedna sa Peristerijem, pre puta u Zagreb i prve zvanične utakmice na ABA Superkupu u dvorani „Dražen Petrović” protiv Koper Primorske koja je na programu 26.09.2019.godine.


Velež sutra igra prijateljsku utakmicu u Metkoviću: Prilika za igrače sa manjom minutažom – Sport Centar Velež sutra igra prijateljsku utakmicu u Metkoviću: Prilika za igrače sa manjom minutažom – Sport Centar\nFudbaleri Veleža su u prošlom 14. kolu Premijer lige slavili sa 2:0 u Zenici protiv Čelika.\nPomoćni trener Mustafa Kodro i igrač, a ujedno i strijelac drugog pogotka u Zenici, Mehmed Ćosić, zadovoljni su igrom i zalaganjem u utakmici sa Čelikom, te se nadaju da će isto ponoviti i u subotu kada na stadionu Rođeni gostuje ekipa Slobode.\nMostarci će sutra otputovati u Metković, gdje će odigrati prijateljsku utakmicu sa ekipom Neretve koju odnedavno vodi Igor Remetić. Priliku u ovom meču će imati igrači koji do sada nisu imali puno prilike za igru i nekoliko igrača iz juniorskog pogona Veleža.\nUtakmica se igra na stadionu NK Neretva sa početkom od 14 sati.\nKoliko klubova je bilo za nastavak sezone: NSBiH objavio i informacije o nalazima testova\nVelež zakazao prozivku: Rođeni 17. juna počinju pripreme za novu sezonu


Izvor: Luftika.rs, 01.Dec.2020, 15:45\nGetty Images Srbija uvodi strožije mere zaštite od korona virusa od petka, dok kompanije Biontek i Fajzer traže od EU da odobri upotrebu njihove vakcine protiv korona virusa.\nOd petka, 4. decembra, ugostiteljski i objekti uslužnih delatnosti moći će da rade samo do 17 sati radnim danima, a vikendom će biti zatvoreni, javlja RTS.\nPrema poslednjim podacima, u Srbiji je korona virus potvrđen kod još 6.224 >> Pročitaj celu vest na sajtu Luftika.rs << osobe, a od posledica zaraze preminulo je 55 pacijenata.\nU svetu se nastavlja trka za pronalaenjem leka – Fajzer i Biontek podneli su zahtev Evropskoj agenciji za lekove da odobri vakcinu protiv Kovida-19 koju su razvile ove kompanije.\nKo u Srbiji odlučuje o uvozu vakcine protiv Kovida-19 Zašto se neki ljudi ne oporavljaju od korona virusa Mogu li verski običaji da budu bezbedni usred epidemije Kovida-19 U svetu je do sada zaraženo više od 63 miliona ljudi, a preminulo je više od 1,46 miliona. Oporavilo se oko 40 miliona ljudi, pokazuju podaci Džons Hopkins univerziteta.\nReuters Šta se dešava u Srbiji? Prema poslednjim podacima, u Srbiji je korona virus potvrđen kod još 6.224 osobe, a od posledica zaraze preminulo je 55 pacijenata.\nDirektor Kancelarije Svetske zdravstvene organizacije (SZO) u Srbiji Marijan Ivanuša ocenio je da se brzina pogoršavanja epidemiološke situacije u Srbiji smanjuje.\n„Nadam se da će pik ovog talasa stići što pre”, kazao je šef Kancelarije SZO u Srbiji i ocenio da predstoji težak decembar, posebno za zdravstvene radnike.\nDodao je da se Srbija „intenzivno” priprema za dolazak vakcine.\n„Više vakcina znači da će i količina biti veća jer je u početku neće biti dovoljno za sve pa se zato postavljaju prioriteti. Uz vakcinu i javno-zdravstvene mere, verujem da epidemiju možemo staviti pod kontrolu”, naveo je Ivanuša.\nKorona virus je ušao i u Gerontološki centar u Mataruškoj Banji, gde je prema poslednjim podacima zaraženo 15 korisnika i četvoro zaposlenih, preneo je RTS.\nEpidemiolog i koordinator Kriznog štaba u Kraljevu Radovan Čekanac rekao je da je situacija u tom centru za sada pod kontrolom, ali da će ustanova biti pod epidemiološkim nadzorom.\nČekanac kaže da su najveća žarišta trenutno u Kraljevu u porodicama, kao i da su bile rizične neke slave.\n„Imali smo Aranđelovdan gde su nakon slave oba domaćina ispoljila simptome, a kada smo testirali sve kontakte koje su oni prijavili sa slave nakon četiri dana svi su oni bili pozitivni”, rekao je Čekanac.\nPrema njegovim rečima, veliki broj zaraženih ima manje od 50 godina i oni se nešto bolje nose sa kovidom 19.\nEpidemiolog i član kriznog štaba Branislav Tiodorović izjavio je da će epidemijska situacija u Srbiji ove nedelje biti vrlo teška, zbog gužvi na „crni petak”.\nŠta znamo o broju umrlih od virusa korona u Srbiji Da li mogu da dojim ako sam zaražena korona virusom Zašto je korona virus toliko smrtonosan Nacionalna SOS linija za prevenciju samoubistva Klinike za psihijatrijske bolesti „Dr Laza Lazarević” otvorena je 24 časa dnevno na broj 011/7777-000.\nKako prepoznati simptomeThe British Broadcasting Corporation Ukratko iz sveta: Fajzer i Biontek traže odobrenje vakcine od nadležnih u Evropskoj uniji Studija Univerziteta Oksford pokazala je da Kovid-19 može ostaviti posledice po pluća i do tri meseca nakon zaraze U svetu je do sada zaraženo više od 63 miliona ljudi, a preminulo je više od 1,46 miliona. Oporavilo se oko 40 miliona ljudi, pokazuju podaci Džons Hopkins univerziteta Pogledajte video: Zašto se Kovid-19 tako lako prenosi?\nHrvatska – 128.442 potvrđena slučaja Do sada je preminulo 1.786 pacijenata, a oporavilo se 105.199\nBosna i Hercegovina – 87.901 potvrđen slučaj Do sada je umrlo 2.681 ljudi, a oporavilo se 52.769.\nSlovenija – 77.106 potvrđena slučaja Ukupno je do sada preminulo 1.490 ljudi.\nBBC Severna Makedonija – 61.878 potvrđen slučaj Od posledica korona virusa do sada je preminulo 1.763 ljudi, a oporavilo se 38.946.\nKosovo – 35.265 potvrđenih slučajeva Od posledica korona virusa do sada je preminulo 1.016 ljudi, a oporavilo se 25.001.\nCrna Gora – 40.079 potvrđenih slučajeva Preminulo je 499 ljudi, a oporavilo se 24.131 pacijenata.\nMutacije virusa su uobičajene tokom trajanja pandemije.The British Broadcasting Corporation Kako je u svetu? Nemačka farmaceutska kompanija Biontek i američki Fajzer, koji zajedno razvijaju cepivo protiv korona virusa, podnele su zahtev Evropskoj uniji za odobrenje te vakcine za upotrebu.\nBBC Dan pre Fajzera i Bionteka, kompanija Moderna je podnela zahtev kod nadležnih u Americi i Evropskoj uniji za odobrenje vakcine protiv korona virusa koju razvija.\nOsim potrage za lekom, svet razmišlja i o oporavku od ekonomskih posledica pandemije. Ujedinjene nacije će uložiti rekordnih 26 milijardi funti sledeće godine za finansiranje humanitarne pomoći širom sveta.\nMentalno zdravlje i korona virus: Kako da pregurate pandemiju i pobedite strah Korona virus: Moguće dugoročne posledice po mentalno zdravlje Pogledajte video: Sve o prvoj vakcini\nPrva vakcina protiv virusa Kovid-19 može biti dostupna krajem godine.The British Broadcasting Corporation U Americi, kontroverzni savetnik Donalda Trampa za korona virus, Skot Atlas, podneo je ostavku.\nTokom četiri meseca, koliko je obavljao dužnost, Atlas je dovodio u pitanje mere zaptite i upotrebu maski, zbog čega je dolazio u sukob sa drugim članovima državnog tima za korona virus.\nAtlas se protivio zatvaranju i zagovarao razvoj kolektivnog imuniteta. Zdravstveni zvaničnici su ga optuživali da predsedniku Trampu daje pogrešne informacije u vezi korona virusa.\nŠerifi u Njujorku prekinuli su ilegalnu žurku sa više od 400 posetilaca koja se održavala protivno merama zaštite od epidemije.\nOrganizatori žurke optuženi su za kršenje gradskih i državnih zabrana masovnih okupljanja.\nMeđutim, uprkos napretku, broj novih slučajeva u toj zemlji ostaje visok, a ministar zdravlja Met Henkok izjavio je da se država „za sada neće opuštati”.\n„Sa širokim rasponom kandidata za vakcinu u našem portfelju, spremni smo da primenimo onu vakcinu koja dobije odobrenje od našeg regulatornog tela za lekove”, rekao je ministar Henkok, a preneo Rojters.\nVirus korona i mentalno zdravlje: Koliko naš mozak trpiThe British Broadcasting Corporation Sve brojke koje pokazuju epidemiološka kriva u Italiji u opadanju, ali vlasti ipak upozoravaju da se ne smeju smanjiti preventivne mere ograničenja jer je, prema rečima predsednika Visokog instituta za zdravstvo Silvija Brusafera, stanje zaraze korona virusom „na pola”, prenosi agencije Ansa.\n„I ja imam porodicu, volela bih da s njima da provedem praznike, ali neću to učiniti, ne ovoga Božića koji ću provesti pomažući obolelima od korona virusa”, rekla je Elena.\nLuftika.rs: Korona virus: U Srbiji još 8.000 zaraženih, nove mere od petka, Biontek i Fajzer traže odobrenje vakcine


Praćenje pošiljki u realnom vremenu - Milšped otpočeo korišćenje Shippeo platforme - Pluton Logistics\n03/06/2020 11/06/2020 Milica Milosavljevic\tcarinsko posredovanje, drumski transport, Milšped, praćenje pošiljki, Shippeo, zbirni drumski transport\nMilšped Grupa otpočela je saradnju sa kompanijom Shippeo, čija platforma omogućava praćenje pošiljki u realnom vremenu. Uz upotrebu ove platforme za praćenje transportnih i distributivnih tokova, Milšped sada sa lakoćom može razmeniti informacije sa svojim podizvođačima i partnerima, a samim tim i unaprediti kvalitet usluge koju nudi klijentima.\nMilšped je kompaniji Shippeo poverio praćenje FTL I LTL pošiljaka u realnom vremenu, a koji se sprovode uz upotrebu sopstvene flote ili uz upotrebu mreže podizvođača.\nBogato iskustvo koje Shippeo poseduje u upravljanju složenim LTL procesima širom Evrope bilo je ključni faktor pri zaključivanju saradnje. Milšped Grupa pruža raznovrsne integrisane usluge koje obuhvataju carinsko posredovanje, organizovanje međunarodnog i domaćeg transporta i distribucije, kao i usluge skladištenja robe.\n– Kao pružalac 3PL usluge, sarađujemo sa više od 580 podizvođača na više od 100.000 naloga mesečno na nivou grupe, koja uključuje najjaču distributivnu mrežu na Balkanu. Pre uvođenja Shippeo platforme koristili smo nekoliko platformi za praćenje različitih delova naše mreže, što je ponekad bilo teško koordinisati – kaže Marko Čavoški, zamenik direktora sektora Međunarodnog transporta Milšped Group.\nShippeo platforma je donela dosta pogodnosti, poput razrađene mreže integracije podizvođača, jednostavna je za upotrebu i pruža mogućnost da u potpunosti predvidimo tokove kretanja naših pošiljaka, tako što ih sveobuhvatno pratimo na jednoj jedinoj platformi i to u realnom vremenu, kaže Čavoški.\nSaradnja kompanija Milšped i Shippeo znači i podizanje kvaliteta usluge na još viši nivo. Klijentima će biti omogućeno da uz unapređeno praćenje svoje robe ostvare prednost u odnosu na tržišne konkurente, navodi Čavoški.\nPojednostavljeni protok informacija sa partnerima uštedeće nam vreme i novac, a istovremeno će omogućiti našim timovima da se dodatno posvete svojim svakodnevnim zadacima i potrebama klijenata. Pored jedinstvenog sistema „track and trace“, sama platforma će omogućiti i jednostavniju digitalizaciju i razmenu podataka sa pratnerima, dodaje on.\nMilšped će se takođe služiti Shippeo uslugom Onboarding Automation Center, koja predstavlja novu, jednostavnu za upotrebu, automatizovanu platformu za uvođenje podizvođača u sistem.\nInovativni segment omogućuje pošiljaocima i 3PL provajderima da uz minimalan napor integrišu u sistem veliki broj podizvođača. Oni će samostalno moći da prate korake tzv. ‘self-onboarding’ procese uz detaljno navođenje koje platforma pruža, a po potrebi na raspolaganju im je i Shippeo tim za podršku operacija podizvođača.\nUz mogućnost pružanja usluge na 20 različitih jezika, Shippeo sa sigurnošću sprovodi sve tehničke integracije tokom čitavog procesa uvođenja podizvođača u sistem.\n– Drago nam je što kompaniji Milšped možemo poželeti dobrodošlicu u Shippeo 3PL zajednicu. U poslednjih nekoliko meseci, uveli smo na hiljade novih 3PL provajdera i podizvođača na našu platformu i time postali kompanija sa najbržom stopom rasta u Evropi, a koja se bavi razvojem vidljivosti pošiljki prilikom transportnog procesa – izjavio je Lucien Besse, COO i suosnivač kompanije Shippeo.\nO kompaniji Shippeo\nShippeo omogućuje vodećim kompanijama u lancu snabdevanja da unaprede svoje poslovne procese u okviru transporta, a samim tim da pruže i vrhunsku uslugu klijentima i postignu izvrsnu operativnu efikasnost.\nPlatforma za vidljivost pošiljaka u realnom vremenu obezbeđuje pošiljaocima, podizvođačima i krajnjim korisnicima da u svakom trenutku prate status svoje robe uz mogućnost predviđanja tačnog vremena isporučenja za svaku dostavu. Prednost upotrebe ove platforme ogleda se u lakom identifikovanju nastalih problema tokom transporta, kao i u proaktivnom pristupu obaveštavanju krajnjeg korisnika o mogućim izmenama prilikom isporuke.\nKompanija Shippeo je osnovana 2014. godine i danas je saradnik vodećih kompanija poput Schneider Electric, Carrefour, Faurecia, Auchan i Leroy Merlin, za čije potrebe prati tokove 5 miliona pošiljaka na godišnjem nivou u više od 40 zemalja.\n← Veće akcize na gorivo od 1. jula\nNOVO: Knjiga Međunarodna logistika →\n02/09/2014 01/05/2017 marko\n01/12/2016 22/04/2017 marko


Goran Đorđević - Ustavno priključenije ili poslednja avantura\nUstavno priključenije ili poslednja avantura\nGoran Đorđević 25.06.2021. 10:57 25.06.2021.\nPočetak ustavnih promena označiće otvaranje Pandorine kutije koja neće ojačati niti jednu poziciju Srbije, posebno ne nezavisnog pravosuđa ili vladavine prava u našoj zemlji\nNajnovije izmeštanje stvarnosti u vidu proizvodnje privida ove 2021. godine predstavlja započeti postupak promena Ustava RS. Najednom, Ustav se predstavio kao poslednja prepreka sveukupnoj sreći i progresu kao imaginarnom cilju evropskih integracija. Možda i najjači utisak predstavlja činjenica da je svako (od predstavnika političkog života, preko pravosuđa i nevladinog sektora) našao svoj mali razlog i svoj interes da se baci kamenom na Ustav. Danas na javnoj sceni ne postoji gotovo niko ko bi stao u odbranu Ustava, koji je – na ovom mestu se to mora reći – faktički već stavljen van snage.\nU srpskoj ustavnopravnoj istoriji gotovo da nema ustava koji je još pre donošenja bio izložen osporavanjima i napadima kao što je to Ustav iz 2006. godine. I nakon usvajanja Ustava 2006. godine, baražna paljba se nastavila nesmanjenom žestinom jer je postalo očigledno da je Ustav donet korišćenjem nepažnje inače budnog oka svetske žandarmerije. Nikad prekinuti napadi na Ustav omogućili su opšte mesto da je Ustav iz 2006. loš (do tvrdnji da čak i Ustav SFRJ iz 1974. godine ima značajnih „modernizatorskih“ prednosti).\nUstavne promene se horski proklamuju kao uslov ulaska u EU, prihvatajući izmene Ustava kao najlakši ustupak koji još može da se nađe na evropskoj agendi u uslovima nepostojećih – prekinutih evropskih integracija. U opštem galimatijasu doživljenih i dodeljenih uloga svako nalazi svoje mesto i svako je drag sagovornik i saveznik u osporavanju najvišeg pravnog akta. Uloge su do te mere nekritički prihvaćene da se promenama Ustava bave i oni koji imaju ustavni zadatak da brinu o primeni, a ne o promeni Ustava. Tako i naši pravosudni organi, umesto da Ustav tretiraju ne samo kao osnovu svoje dužnosti već (kako bi trebalo) kao svetinju, kao svoj paladijum i izvor svog postojanja, prihvataju ulogu reformatora Ustava, demonstrirajući ne samo svoje protivpravno činjenje već i odsustvo svesti o elementarnim vrednostima jednog društva.\nO navedenom svedoče odluke Ustavnog suda koji odbacuje predloge za ocenu ustavnosti i zakonitosti pozivajući se na sopstvenu nenadležnost, kao i akti Vlade i Narodne skupštine koji se ne obaziru na najjasnije ustavne odredbe (uključujući i preambulu). Direktna posledica narušene ustavnosti je haos u političkom i društvenom životu, kao i pravna nesigurnost.\nOvaj put „smokvin list“ je pronađen u večitoj borbi za nezavisnost pravosuđa. Međutim, činjenica da prisustvujemo procesu, a ne usputnoj pojavi, daje nam za pravo da stvari posmatramo preko horizonta koji nam omeđuje vazda dobronamerna „Venecijanska komisija“.\nSuština najavljenih promena ogleda se u potpunom isključivanju zakonodavne vlasti iz procesa izbora nosilaca pravosudnih funkcija, sa obrazloženjem da se na taj način čuva koncept podele vlasti i ostvaruje načelo „vladavine prava“. Proces je naravno započeo, kao i uvek, kroz reformu pravnog sistema (najpre u sferi krivičnoprocesnog i građanskog prava), u kojima su do tada ključno načelo materijalne istine zamenili sporazumi o priznanju krivice, te načela procesne ekonomije ili efikasnosti. Jasno je da navedene promene dolaze iz ideološkog koncepta „minimalne države“, odnosno izmeštanja države iz sektora javne vlasti. Pritom, valja pomenuti da je Srbija odavno zagazila u sopstveni outsourcing na unutrašnjem planu.\nUstav Srbije jasno u članu 2. određuje nosioce suverenosti. Valjda nije sporno da suverenost predstavlja neodvojivi deo vladavine prava u smislu člana 3. Ustava. Imajući u vidu Ustav iz 2006. godine, kao i ustave većine država sveta, vladavina prava se ostvaruje i kroz politički život – slobodne i neposredne izbore, kroz podelu vlasti i kroz nezavisnost sudskih vlasti. A sve zajedno čini pravni poredak. U tom trouglu ne može se govoriti o prevlasti, niti o nekom sveopštem ratu. Zato čude napori da se politički život (kao takav) postavi kao antipod nezavisnom pravosuđu ili načelu podele vlasti.\nMora se reći i ovo: načelo podele vlasti koje se shvata kao rat svih protiv svih u suštini je površno koliko i pogrešno još od vremena nastanka i primene ovog načela. Princip podele vlasti nikada nije označavao rasparčavanje suverenosti odnosno javne vlasti. Ilustrativan je zaključak Olivije Boa:\n„Ova podela vlasti nikada nije označavala rasparčavanje suverenosti – javne vlasti (za ovog autora suverenost je sinonim za javnu vlast – prim. aut). Naprotiv, ona je pretpostavljala prethodno postojanje jedinstvenosti i nedeljivosti javne vlasti. U etatističkom smislu, nedeljivost javne vlasti predstavlja upravo uslov podele i ograničenja vlasti, jer pre nego što će biti podeljena ili ograničena ova vlast mora postojati.“\nTri vlasti (ili i četvrta kako se to često u teoriji države i prava predstavlja) ne nalaze se u latentnom sukobu, niti u nekom međusobnom sukobu, zbog čega se zahteva striktno odvajanje ovih sukobljenih polova. Tri vlasti nalaze se na istom zadatku, odvajkada je to bila upravo međusobna i uzajamna kontrola, na način kako to odgovara ustrojstvu ovih vlasti. U takvom odnosu jasno je da pravosuđe ima pravo na sudsku kontrolu akata vlasti, kao što zakonodavna vlast svojom normativnom delatnošću uređuje ustrojstvo i funkcionisanje pravosuđa. Ili, zar izvršna vlast ne može da utiče na svaku pravosudnu vlast na jednom tehničkom nivou, kroz mehanizme sile kojima raspolaže, a koje joj dodeljuje opet zakonodavna vlast (štaviše, bez koordinacije sa izvršnom vlašću i pravosudna vlast ne bi mogla da ostvari svrhu svog postojanja – „pravo bez snage“).\nZar se vladavina prava suštinski ne iscrpljuje i kroz povinovanje Ustavu, zakonu i sudskim odlukama, koje se odvija upravo na nivou sadejstva između tri vlasti? Pri svemu tome, ne predstavlja problem odricanje državne kontrole nad pravosuđem (štaviše, utisak je da kontrolore nad pravosuđem treba danas tražiti na drugom mestu – na mestu gde se manifestuje spoljni suverenitet). Međusobni, odnosno nedozvoljeni uticaj više je stvar sazrevanja jednog društva, ali i kvaliteta i političke i pravosudne vlasti.\nNa fenomenološkom nivou, važno je ukazati da se na ovaj način (uklanjanjem državnog prisustva iz procesa izbora nosioca pravosudnih funkcija) uspostavlja trajno bojno polje između tri vlasti. Zbog čega nezavisno pravosuđe u političkim strankama, demokratskim izborima i u parlamentarizmu vidi svog arhineprijatelja? Zar je „javno slušanje“ kandidata za predsednika Vrhovnog suda u Kongresu SAD dokaz kontrole pravosuđa? Izmeštanjem države iz izbora nosioca pravosudnih funkcija – sa predlozima da čak i nevladine organizacije ili cehovska udruženja učestvuju u izboru sudija (kroz članstvo u Visokom savetu sudstva) – pravosuđe se pretvara u svojevrsni status in statu, prepuštajući se na milost većinama iz Visokog saveta sudstva ili Državnog veća tužilaca (i tamošnjim unutrašnjim ne baš principijelnim borbama).\nUostalom, stanje u pravosuđu u domenu vladavine prava ne zavisi od načina izbora sudija i tužilaca. Poražavajuće stanje u srpskom pravosuđu to najbolje potvrđuje. Ovo iz razloga što jednostavno ne postoji mehanizam koji daje potpunu sigurnost od uticaja kriminala, korupcije ili političara. Uvek se odupiranje tom uticaju odvija na nivou ličnog integriteta sudije ili tužioca ili političkog aktera – sa druge strane.\nZgrada Višeg suda u Beogradu (Foto: bg.vi.sud.rs)\nNa ovom mestu red je pozabaviti se značajem ustava jedne zemlje. U tom smislu, malo je i nedovoljno reći da svaki ustav kao rezultat političke aktivnosti predstavlja svojevrsni kompromis između aktera. Podsetićemo da su te 2006. godine i vlast i opozicija prihvatili Ustav. Dakle, jedinstvo je iskazano, a narod je to prihvatio. Drugo je pitanje kako smo došli do toga da 15-ak godina kasnije promeni Ustava pristupa jednostranački parlament.\nAli u ovoj apologiji ustava važnije je ukazati na značaj ustava na drugom nivou:\nUstav kao osnovni pravni akt jedne države predstavlja deo identiteta jednog naroda i izraz kolektivnog iskustva. Pogledajmo francuski ustav ili novi Ustav Ruske Federacije. Svaki ustav u sebi sadrži otelotvorenje istorijskog razvoja i kulturološki obrazac jednog naroda i jednog društva u celini. Takođe, ustav predstavlja i sublimaciju stanja društva iz perioda od ranijeg ustava, a ujedno i percepciju događaja koji se očekuju u budućnosti. Sretenjski ustav iz 1835. godine predstavljao je sliku buduće slobodne Srbije i pravce daljeg razvoja. Zar Ustav iz 1990. godine svojim odnosom prema uveliko konfederalizovanoj federaciji i odnosom prema pokrajinama nije pretpostavljao raspad SFRJ?! Zar Ustav iz 2006. godine nije zacementirao srpske pozicije prema Kosovu i Metohiji i obezbedio pretpostavku međunarodnopravnog subjektiviteta Srbije u odnosu na događaje u Crnoj Gori iz 2006. godine, i sa projekcijom odnosa prema NATO-u i tadašnjem antipluralističkom međunarodnom poretku?\nSvi pomenuti ustavni akti predstavljali su oličenje kakvog-takvog konsenzusa i otelotvorenja jedne političke filozofije i realizaciju narodnog instinkta, koji je u tom trenutku uspeo da prepozna potrebu dalje borbe za elementarne vrednosti jednog društva i jedne države u okvirima „novog doba“ koje je dolazilo. Istorija će ove ustavne akte ceniti upravo u odnosu na konkretne istorijske izazove, a ne prema pojedinačnim nedoslednostima ili nomotehničkim rešenjima. Svakako da ne treba zatvarati oči pred lošim ustavnim rešenjima, ali cena ovih ustavnih promena biće prevelika. Ili da pojednostavimo – zar se osnovni pravni akt jedne zemlje ruši zbog neizvesnog unapređenja jedne grane vlasti ili zbog loše formulisanog procesnog načela?\nDa li uopšte treba ukazivati na izražene izazove po teritorijalni integritet Srbije? I kako će se ustavne promene odraziti na pravni poredak koji ipak predstavlja jedinstvo poretka i prostora?!\nNa kraju, ukazujemo da će početak ustavnih promena označiti otvaranje Pandorine kutije koja neće ojačati niti jednu poziciju Srbije, posebno ne nezavisnog pravosuđa ili vladavine prava. Promene Ustava predstavljaće dalju dezintegraciju odveć narušenog državnog jedinstva Srbije. Nakon toga, sve rasprave o vladavini prava i nezavisnom pravosuđu ostaće u tmini praha i pepela.\nKonkretnije primedbe na predlog ustavnih promena uslediće u narednom tekstu!\nAutor je član Odbora za zaštitu ustava\nPolitikaGoran Đorđevićizmena ustavaKosovo i Metohijanezavisnost sudstvapravosuđepreambulaSrbijasudstvo u SrbijiUstav Srbije


Stižu vakcine protiv gripe za Prijedorčane - GradPrijedor.com - Portal grada Prijedora\nVakcine protiv sezonskog gripa prijedorski Dom zdravlja trebalo bi da dobije ove sedmice, potvrđeno je Srni u ovoj ustanovi.\n„Dom zdravlja Prijedor je u procesu nabavke vakcina namijenjenih za slobodnu prodaju. Očekuje se isporuka ovih vakcina najkasnije do kraja ove sedmice, kada će započeti i njihova primjena“, kažu u Domu zdravlja Prijedor.\nCijena vakcina namijenjenih slobodnoj prodaji je 20 KM, a vakcinacija će se vršiti svakim radnim danom u Prijedoru, Ljubiji, Kozarcu i Omarskoj.\nNije precizirano koliko komercijalnih vakcina je Dom zdravlja Prijedor naručio.\nOd Instituta za javno zdravstvo Republike Srpske Dom zdravlja Prijedor potaražuje 1.000 besplatnih vakcina koje obezbjeđuje Fond zdravstvenog osiguranja Republike Srspke, a čija se isporuka očekuje takođe tokom ove sedmice.


U ponedjeljak 2.augusta 2021. godine, u KSC “Mladost” je održana press konferencija RK “Bosna” Visoko na kojoj su predstavljeni novi igrači, govorilo se i o ambicijama u novoj sezoni, te situaciji u klubu. Prema riječima ljudi iz Uprave, najveći sponzor kluba je trenutno Gradska uprava Visoko, a iznos nikada nije bio veći, što ima ogroman značaj za visoke ambicije. Također, u toku je i rekonstrukcija “doma” visočkih rukometaša, dvorane “Mladost” koja u novu sezonu ulazi u novom ruhu.\nNakon rukometaša, danas, u srijedu 4.augusta 2021.godine je upriličeno potpisivanje ugovora sa nogometašima Bosne, promocija novih dresova, press konferencija, kao i druženje sa navijačima, a sve pred početak nove sezone u Drugoj ligi Centar, u kojoj NK „Bosna“ ove godine ima jedan cilj – povratak u Prvu ligu Federacije BiH.\nNa putu povratka u viši rang takmičenja nogometaša, te za što bolji plasman rukometaša, stoji i Gradska uprava Visoko na čelu sa gradonačelnikom Mirzom Ganićem, a podrška ni ovoga puta neće izostati. Uz parolu „Vraćamo sport i kulturu u Visoko“ za tri ligaška kluba iz našeg grada obezbijeđeno je ukupno 200.000 KM, a pored tog iznosa nedavno su i brojni drugi sportski kolektivi dobili značajnu podršku od strane Gradske uprave Visoko.\n„Mi ćemo sa svoje strane i u skladu sa našim mogućnostima biti značajna podrška nogometašima Bosne na putu povratka u Prvu ligu Federacije BiH, a rukometašima u borbi za što bolji plasman u elitnom rangu. Nogometni klub „Bosna“ koji je jedan od sportskih simbola našeg grada ponovo poprima ozbiljne obrise, okupila se dobra ekipa na terenu, ali i van njega, dok je identična situacija i u RK “Bosna”, a ovu priliku koristim da nogometašima i rukometašima, te Upravi klubova poželim mnogo sreće u sezoni koja uskoro počinje i da zajedno, ako Bog da, naredne godine proslavimo ulazak u Prvu ligu Federacije nogometaša, kao i što bolji plasman rukometaša. Uz parolu „Vraćamo sport i kulturu u Visoko“ stali smo iza naših klubova koji učestvuju u ligaškim takmičenjima, a također podršku pružamo i svim sportskim kolektivima iz Visokog, i tako ćemo i u budućnosti da nastavimo, a na klubovima i sportistima je da budu najbolji ambasadori našeg grada“ – kazao je gradonačelnik Mirza Ganić.


Milan Dragojević orao sa Kosmaja - Bajsologija\nReprezentacija, Takmičenja / 22.09.2013\nMilan Dragojević (Železničar MBN) juniorski reprezentativac Srbije pobedio je u drugoj etapi trke „Olimpijske nede“ u Beogradu na stazi od 70 klm od Ljiga zatim Ibarskom magistralom do cilja na vrhu Kosmaja.\nStazu je prešao za 1:51,38 časova i na cilju je bio brži za deset sekundi od Bruna Kristića (Hrvatska, Sokol, Vinkovci), dok je treći završio Andrija Čukić iz CCN Metalca sa 15 sekundi slabijim vemenom.\nU generalnom plasmanu žutu majicu „Rudarski basen Kolubara“ poneo je hrvatski junior Filip Čengić (Sokol iz Vinkovaca) koji je etapu završio na šestom mestu ali mu je i to bilo dodoljno za ukupni trijumf u vremenu 4:38,44 časova. Mađar Oliver Nađ iz Seksarda zauzeo je drugo mesto sa istim vreemenom, dok je treći trku završio kadet CCN Metalca Dušan Rajović sa 29 sekundi slabijim vremenom. Čengić je pobedio u prvoj etapi, Rajović je bio drugi a Nađ treći.\nZelena majica Opština Ljig za prolazne ciljeve pripala je Milanu Bogdanović (Železničar MBN, Niš) a bela majicu za najboljeg mladog vozača Dom zdravlja „Ristić“ poneo je sjani kadet CCN Metalca Dušan Rajović!\nPokrovite trke bio je Sekretarijat za sport i omladinu Beograda, a organizatorima, vrednim biciklističkim radnicma iz BS Beograda na čijem čelu je predsednik BSB Nebojša Popov, pomogli su Olimpijski komitet Srbije, MUP i saobraćajna policija, „Jat ketering“, BS Srbije, BK Čukarički i posebno beogradske opštine Čukarica i Stari Grad.\nU direkciji trke bili su dirktor Nikola Jakovljević, zamenik Marko Živanović i Ranko Marić, sekretar BS Beograda, organizatora ove manfestacije koja nastavlja tradiciju legendarnih „Kosmajskih partizana“.


Diskriminatorni rodni stereotipi ometaju unapređenje prava žena | atina\nZaključna zapažanja Komiteta Ujedinjenih nacija za eliminisanje diskriminacije žena o četvrtom periodičnom izveštaju Republike Srbije\nKomitet Ujedinjenih nacija za eliminisanje diskriminacije žena (CEDAW) objavio je 8. marta 2019. godine Zaključna zapažanja o četvrtom periodičnom izveštaju Republike Srbije o primeni Konvencije o eliminisanju svih oblika diskriminacije žena.\nJedan set preporuka odnosi se na poboljšanje zakonodavnog okvira. Komitet je pozvao Narodnu skupštinu Republike Srbije da preduzme neophodne mere iz svoje nadležnosti u cilju ispunjavanja preporuka koje se posebno odnose na usvajanje Zakona o rodnoj ravnopravnosti, izmena i dopuna Zakona o zabrani diskriminacije, Zakona o besplatnoj pravnoj pomoći, Zakona o sprečavanju nasilja u porodici, Porodičnog zakona i Krivičnog zakonika.\nKomitet izražava zabrinutost zbog visokog nivoa diskriminatornih rodnih stereotipa koji ometaju unapređenje prava žena, povećanog antirodnog diskursa i negativnih stavova javnosti o rodnoj ravnopravnosti, kao i mizoginih izjava koje mediji prenose, uključujući izjave političara, religijskih vođa i članova akademske zajednice, kao i zbog promocije konzervativnih ideja o tradicionalnoj porodici, u kojoj su žene svedene na ulogu majke.\nTakođe, Komitet je zabrinut zbog sveprisutnog rodno zasnovanog nasilja prema ženama, posebno prema starijim ženama i ženama sa invaliditetom u rezidencijalnim ustanovama, zbog neadekvatne procene rizika u cilju prevencije rodno zasnovanog nasilja, uključujući i femicid, nedostatka delotvornog krivičnog gonjenja počinilaca, kao i zbog nedostatka sistema prikupljanja podataka i monitoringa slučajeva rodno zasnovanog nasilja prema ženama.\nRepublici Srbiji je preporučeno da ubrza proces jednake zastupljenosti žena, uključujući Romkinje i žene sa invaliditetom, u svim oblastima javnog i političkog života, posebno na pozicijama odlučivanja, na nacionalnom i lokalnom nivou, kao i u oružanim snagama i službama u inostranstvu.\nU Zaključnim zapažanjima je ukazano na lošiji položaj žena iz višestruko marginalizovanih i diskriminisanih grupa, posebno Romkinja, žena sa invaliditetom, starijih žena i seoskih žena, skoro u svim oblastima društvenog života.\nPlatforma organizacija civilnog društva za saradnju sa mehanizmima Ujedinjenih nacija za ljudska prava poziva nadležne organe Republike Srbije da bez odlaganja otpočnu postupanje po preporukama CEDAW komiteta, kako bi se osigurala puna i adekvatna primena Konvencije o eliminisanju svih oblika diskriminacije žena, u čemu su organizacije koje čine Platformu spremne da ponude svoju ekspertizu.\nNVO Atina dala je svoj doprinos kroz dostavljanje podataka i uvida o položaju žena izbeglica i migrantkinja, specifičnih problema sa kojima se one suočavaju ali i širim kontekstom rizika kojima su izložene CEDAW komitetu kroz Zajednički izveštaj Platforme organizacija civilnog društva za saradnju sa UN mehanizmima, kao i zajednički izveštaj Koalicije ženskih NVO koju predvodi SOS žena Vojvodine. Atina je Komitetu CEDAW uputila i poseban podnesak kao doprinos izradi opštih preporuka Komiteta koji se odnosi na borbu protiv trgovine ljudima u kontekstu globalnih migracija.\nPlatforma organizacija civilnog društva za saradnju sa mehanizmima Ujedinjenih nacija za ljudska prava\nKomitet Ujedinjenih nacija za eliminisanje diskriminacije žena (CEDAW)\ndiskriminatorni rodni stereotipi\nunapređenje prava žena


Riker očekuje rokove\nKontakt grupa treba da odredi na koji način i o kojim pitanjima će pregovarati Priština i Beograd u narednih 120 dana, izjavio je šef UNMIK-a Joakim Riker. Riker je izrazio uverenje da će se proces, koji je preuzela Kontakt grupa, uspešno okončati.\n“Sada sledi period pregovora između Prištine i Beograda, koje će voditi međunarodna trojka - Sjedinjene Američke Države, Evropska unija i Rusija, pod nadležnošću Kontakt grupe,” kaže Riker dodajući da detalji treba da se dogovore unutar te grupe.\nŠef UNMIK-a je rekao da je tokom boravka u Briselu, članove Evropske komisije informisao o političkoj i bezbednosnoj situaciji, te o visokom stepenu odgovornosti koji su pokazali kosovski lideri povodom poslednjih dešavanja vezanih za status. Istovremeno je upozorio da ima tenzija i da je zato potrebno odrediti rokove.\nRiker je izrazio uverenje da u Evropskoj uniji dominira stav da se pitanje statusa treba brzo rešiti.\n“Siguran sam da EU kao i Generalni sekretar UN u potpunosti podržavaju Ahtisarijev plan i da se zato u narednoj fazi to pitanje mora brzo rešiti,” rekao je Riker.


Prvi put nakon 1979. godine: Rekonstrukcija glavnog objekta Hitne pomoći - Akta.ba\nPrvi put nakon 1979. godine: Rekonstrukcija glavnog objekta Hitne pomoći\nSredstva u iznosu 50.000 KM u budžetu KS za 2019. obezbijedilo je Ministarstvo zdravstva, a implementator projekta je Zavod za izgradnju.\n29.07.2019. 13:11 / Izvor: Akta.ba\nMinistarstvo zdravstva, JU Zavod za Hitnu medicinsku pomoć i Zavod za izgradnju potpisali su Sporazum o finansiranju i implementaciji izrade projektne dokumentacije za rekonstrukciju i sanaciju Centralnog objekta JU Zavod za Hitnu medicinsku pomoć KS. Sredstva u iznosu 50.000 KM u budžetu KS za 2019. obezbijedilo je Ministarstvo zdravstva, a implementator projekta je Zavod za izgradnju. Rekonstrukcija se planira izvršiti 2020.\nOsim toga, u budžetu je planirano 660.000 KM za nabavku opreme. Radi se o dva kardiomobila, dva kombija za prevoz hemodijaliznih pacijenata, tri bolesnička kreveta za ambulantu i lutke modeli za edukativni centar.\nRekonstrukcija glavnog objekta Hitne pomoći\nPrvi put nakon 1979. godine: Rekonstrukcija glavnog objekta Hitne pomoći Ministarstvo zdravstva, JU Zavod za Hitnu medicinsku pomoć i Zavod za izgradnju potpisali su Sporazum o finansiranju i implementaciji izrade projektne dokumentacije za rekonstrukciju i sanaciju Centralnog objekta JU Zavod za Hitnu medicinsku pomoć KS. Sredstva u iznosu 50.000 KM u budžetu KS za 2019. obezbijedilo je Ministarstvo zdravstva, a implementator projekta je Zavod za izgradnju. Rekonstrukcija se planira izvršiti 2020. Osim toga, u budžetu je planirano 660.000 KM za nabavku opreme. Radi se o dva kardiomobila, dva kombija za prevoz hemodijaliznih pacijenata, tri bolesnička kreveta za ambulantu i lutke modeli za edukativni centar. Mirza Hulusić Zalihic Adem\nPosted by Vlada Kantona Sarajevo on Monday, July 29, 2019


Kad je NATO napao Srbiju, Makedonci su demolirali američku ambasadu u Skoplju - Politički.rs\nMnogi pokušavaju da zavade i posvađaju srpski i makedonski narod, da izbrišu njihovu zajedničku prošlost, povezanu istoriju i kulturu i na kraju krajeva, da ubiju ljubav i poštovanje između ta dva naroda.\nU tome se uporno trude aktuelni vlastodršci i sa jedne i sa druge strane i naravno, u tome im obilato pomažu njihovi strani gospodari i gospodari života i smrti.\nTako žele i da izbrišu iz sećanja, i ni jedan medij ne želi i ne sme da podseti na reakciju Makedonaca povodom NATO agresije na tadašnju Jugoslaviju, odnosno Srbiju.\nZato vas na trenutak podsećamo da je bombardovanje Srbije takođe izazvalo lavinu antizapadnih reakcija u Skoplju.\nAmerička ambasada je bila potpuno demolirana od strane demonstranata, koji su usput uništili sve automobile stranih predstavništava i organizacija koji su im su se slučajno našli na putu.\nMakedonci jednostavno nisu mogli podržati zapadnu politiku koja je kažnjavala srpski, a podržavala albanski narod, posebno što je ovaj drugi narod i njegov hegemonizam u tom momentu bio jako opasan za Makedoniju.\nČak je i tadašnji predsednik Kiro Gligorov jasno stavio do znanja NATO-u da njegova zemlja neće dozvoliti da se sa njene teritorije napada susedna zemlja. Zbog svojih stavova koje je saopštio na proslavi 50-godišnjice formiranja NATO-a, Gligorova je Medlin Olbrajt poslala na doobjašnjenje (čitaj raport) kod tadašnjeg predsednika SAD Bila Klintona.\nBez sumnje su i ostali politički subjekti u Makedoniji bili protiv dozvole korišćenja makedonskog neba za napad na Jugoslaviju, ali je vojna akcija Alijanse već bila gotova stvar.\n“Bio je to prevelik zalogaj za nas”, izjavio je godinu dana nakon rata u Jugoslaviji bivši predsednik Gligorov.\nTvrdnje da su Makedonci protestima pokazali spremnost za neki novi savez sa Srbijom su netačne, pisali su tada mediji, jer su građani Makedonije protestima izražavali pre svega strah od širenja albanskog hegemonizma, čiji je sledeći cilj očigledno bila Makedonija.\nBalkanska pravila, Agencije\nIn: ISTORIJA, REGION\nTagged: 1999., MAKEDONIJA, NATO AGRESIJA, PROTESTI, SKOPLJE


ZLOČIN Detalji pokušaja ubistva u Zemunu\nOčevici tvrde da je, sudeći prema konverzaciji koju su kobnog trenutka vodili napadač i povrijeđeni, vrlo vjerovatno riječ o poznanicima\nVidljiva krv na mjestu napada\nOčevici tvrde da je, sudeći prema konverzaciji koju su kobnog trenutka vodili napadač i povrijeđeni, vrlo vjerovatno riječ o poznanicima, jer su neki od prisutnih ljudi čuli povrijeđenog muškarca kako govori:"Nemoj, brate, to da radiš, molim te."\nVidljivi su bili tragovi krvi na potezu od nekoliko desetina metara. Povrijeđeni muškarac zadobio nje ekoliko ubodnih rana, na leđima, ramenu i licu. On se zatim dao u bijeg ka Glavnoj ulici, gdje je, ispred trafike, naletio na policijsku patrolu i pao na zemlju, a zatim prevezen u Urgentni centar.\nZemun Pokušaj ubistva


Tunirani Koenigsegg Regera koji će vas ostaviti bez daha - AutoExclusive - Auto vesti, Novi, Luksuzni, Polovni automobili...\nIako su Koenigsegg Jesko i Gemera tokom poslednjih nekoliko meseci dobijali svu pažnju, nemoguće je zaboraviti najmoćnije oružje švedskog proizvođača automobila, hibridni Regera model.\nOtkriven na Sajmu automobila u Ženevi 2015. godine, Regeru pokreće 5,0-litarski V8 motor sa dve turbo-turbine koje rade zajedno sa tri IASA elektromotora. Automobil isporučuje 2.000 Nm obrtnog momenta i snagu od 1479 K. Regera predstavljena u ovom konkretnom videu jedna je od najupečatljivijih na koju smo ikada naišli.\nZa početak je eksterijer završen posebnim specijalnim plavim ugljeničnim vlaknima za koje smo sigurni da su pakleno skupi. Kontrastni oblik karoserije predstavlja mnoštvo akcenata od karbonskih vlakana, posebno širom područja prednje fasade, bočnih strana i zadnjeg krila.\nRegera je takođe opremljena „Ghost paketom“. To znači da ima uvećani prednji branik naglašen novim kanalićima od karbonskih vlakana, jedinstveno „peraje“ na zadnjem delu i prilagođeni sistem vešanja. Zlatni akcenti se nastavljaju pozadi sa zlatnim značkama Koenigsegg i Regera i zlatnom značkom "Eskadrila duhova" odmah iza zadnjeg stakla. Naš omiljeni deo ove posebne Regere su sjajni zlatni točkovi sa crnim središtem.\nAko volite tjuning luksuznih automobila, onda je ovo video koji morate pogledati.\nvožnja automobili |


Ognjen lider generacije\nBorbenost u igri, mentalna posvećenost na treningu i davanje maksimuma tokom svake vežbe, odlike su jednog tihog, mirnog i po malo povučenog dečaka. Dečaka koji je uvek spreman za šalu i osmehe, koji zrači pozitivnom energijom i koji je gladan uspeha i pobede. Spojem ovih vrlina dobijamo savršeno izbalansiranu ličnost koja se iz dana u dan trenerima nameće kao jedan od najboljih i najpouzdanijih igrača u selekciji, jednostavnije rečeno, kao lider generacije.\nReč je o Ognjenu Mitiću, članu najstarije selekcije, U-11 i dečaku koji u ovom trenutku može da posluži kao primer svim mlađim polaznicima naše škole, koji treba da se ugledaju na njega. Sa već navedenim vrlinama Ognjen ima sve predispozicije da bude jedan od najboljih igrača generacije.\nMeđutim po već oprobanom receptu sve to može da se sruši kao kula od karata ukoliko Ognjen ne nastavi vredno da trenira i daje svoj maksimum na treningu. Poznavajući Ognjena verujemo ne samo da će nastaviti da se trudi i vredno trenira, nego da će vremenom on sve to podići na još veći nivo i postati još bolji.\nDo sledećeg javljanja...Sportski pozdrav!


Asfaltiran put za Moleroviće u zaseoku Kostevac – GEM info\nAsfaltiran put za Moleroviće u zaseoku Kostevac\n14/11/2018 11/12/2018 Redakcija 0 Comments\nU Mesnoj zajednici Vračević u Lajkovcu asfaltiran je put za Moleroviće u zaseoku Kostevac. Asfaltiran put je u dužini od oko jednog kilometra a obilazeći radove sa saradnicima, predsednik opštine Lajkovac Andrija Živković najavio je da će i u narednom periodu biti asfaltirano više deonica u lajkovačkoj opštini. Radove na asfaltiranju puta izvodi firma Autotransport iz Valjeva.\nRukovodstvo opštine Lajkovac nastavlja sa planiranom dinamikom asfaltiranje puteva po mesnim zajednicama. Put za Moleroviće je u dužini od oko jednog kilometra a s obzirom da je u pitanju brdska deonica koja prilikom čestih padavina bude neprohodna, značaj njenog asfaltiranja je još veći. Radove je obišlo rukovodstvo opštine na čelu sa predsednikom Andrijom Živkovićem koji je ovom prilikom najavio nastavak radova na više deonica u lajkovačkoj opštini.\nU ime svih meštana rukovodstvu opštine Lajkovac se zahvalio Slavoljub Manić koji je istakao da će stanovništvu a pogodovo đacima svakako značiti modernizovana deonica.\nRadove u ovom delu Vračevića, koje ima oko 50 domaćinstava, izvodila je firma Autotransport iz Valjeva.\nŠeruj post "Asfaltiran put za Moleroviće u zaseoku Kostevac"\n← Asfaltiran zaseok Kostevac u Vračeviću\nMUP nabavio 322 vozila za potrebe Uprave kriminalističke policije →


MOSKVA ZADOVOLJNA: Iščekuje ishod u Vašingtonu\n“Američka demokratija šepa na obe noge”, konstatovao je parlamentarac Konstantin Kosačev na “Fejsbuku”, dodajući da su Sjedinjene Države “izgubile svoju sposobnost da odrede svoj smer i stoga i drugima”.\nIncident je uporedio sa revolucijom u Ukrajini 2014, kad je svrgnut predsednik Viktor Janukovič a Putin aneksirao Krim. Prisećajući se epizode kad je pomoćnica državnog sekretara Viktorija Nuland delila kolačiće demonstrantima u centru Kijeva, Kosačev se zapitao šta bi Amerikanci mislili kad bi se strani zvaničnici isto poneli prema Trampovim pristalicama na stepenicama Kapitola.\n“Da li bi i dalje govorili da su ljudi uvek u pravu ili ‘dole sa uzurpatorima’”, naveo je on.\nA ciljana publika ovakve linije razmišljanja je, naravno, na domaćem tlu, ukazuje “Politiko”. Namera je da se izloži očigledna dvoličnost američkog političkog establišmenta koji je podržao ukrajinsku revoluciju 2014, zatvarajući oko na radikalne desničare koji su odigrali svoju ulogu ali kategorizujući Trampove pristalice koji žele da preokrenu rezultate predsedničkih izbora u SAD kao “kriminalce i teroriste”.\n“Politiko” piše da je takvo izjednjačavanje između neuspele pobune Trampovih pristalica i ukrajinske revolucije, koje promoviše Kremlj, lažna propaganda i pokušaj da se takozvani Evromajdan predstavi kao fašistički puč podržan od SAD koji je zahtevao rusku intervenciju.\nIpak, nasilni prizori iz Vašingtona su najgora noćna mora Kremlja, ukazuje list.\nPutin je čuven po paranoji u vezi “obojenih revolucija”, poput ove u Ukrajini. To je glavni pokretač njegove spoljne i domaće politike, a on je u Vašingtonu video dokaz da krajnje, desničarske pristalice partije ili politčkog lidera mogu udariti na svoju ruku i podstaći haos i nerede.\nTokom protekle dve decenije Putin je uključio delove moderne desničarske ideologije na svoju platformu, uključujući retoriku o “tradicionalnim hrišćanskim vrednostima” i anti-LGBT stavovima, kako bi zadobio podršku takvih slojeva društva. Ali ona je uvek bila tanka.\nVelik broj uglednih desničarskih figura priključio se antivladinim protestima 2011. i 2012, podseća “Politiko”. Revolucija u Ukrajini samo je potvrdila Putinove strahove – tu je video da radikalna desnica može oformiti efikasnu miliciju sposobnu da prevagne u vremenima nestabilnosti i nereda. Usledilo je hapšenje radikalnih desničara, neki su pobegli u Ukrajinu gde su se priključili nacionalnističkim dobrovoljnim odredima poput bataljona Azov.\nČak i oni koji su podržavali Putina i priključili se snagama u Donbasu koje podržava Rusija, tretirani su sa sumnjom, jer postoji svest da savez između Kremlja i radikalne desnice zavisi od niza uslova i nipošto nije nesalomiv.\nReagujući na dešavanja u Vašingtonu 6. januara, desničar Dmitrij Olšanski – inače pristalica Putinovog rata protiv Ukrajine – naveo je da su “ljudi sa rogovima i obojenim licima” koji su upali u Kapitol u stvari branili suštinske zapadne vrednosti protiv “sovjetskog kalifata”.\nOn je upozorio da bi se slični prizori mogli pojaviti i u Rusiji.\nUltranacionalisti i neonacisti koji su pobegli iz Rusije, bez straha od krivičnog gonjenja, još su glasnije podržali poteze američkih ekstremista.\n“Fašington je pod opsadom”, piše neonacistička platforma “Votanjugend” koju vode odbegli Rusi iz Ukrajine, spojivši “fašizam” i “Vašington” igrom reči.\nPrevious MINISTARSTVO PROSVETE: Bliže odluci da se đaci vrate u škole\nNext GRIGORIJE BIZNISMEN ILI VLADIKA? Ima i treće zanimanje – prelazi u politiku


Poziv za istraživačke grantove\nEvropski istraživački savjet (European Research Council ERC) objavio Poziv za dostavljanje prijedloga projekata „Početni grant“ koji se finansira u okviru Programa EU Horizon Europe 2021 – 2027.\nRok za dostavljanje prijedloga projekata je 08. april 2021. godine do 17:00 časova.\nCilj predmetnog Poziva je podrška naučnicima da formiraju svoj nezavisni istraživački tim ili program.\nBudžet Poziva iznosi 619 miliona evra. Predviđeno je da se dodijeli 413 grantova i iznosu do 1,5 miliona evra.\nNa Poziv se mogu prijaviti naučnici koji su stekli doktorat u periodu od 01. januara 2014. godine do 31. decembra 2018. godine.\nProgram rada možete pogledati u prilogu a sve uslove poziva i kriterijume za prihvatljivost aplikanata dostupne su OVDJE.\nMolimo aplikante iz Republike Srpske da na mejl fondovieu@meoi.vladars.net potvrde prijavu prijedloga projekta u okviru ovog poziva.\nERC grantovi za konsolidatora namijenjeni su istraživačima sa značajnim istraživačkim postignućima i kojima je zaključno sa 1. januarom 2020. godine proteklo najmanje sedam, a najviše 12 godina od dana doktoriranja. Cilj granta je pružanje podrške vrhunskim vodećim istraživačima u onoj fazi karijere kada nastoje da konsoliduju svoj istraživački tim. Vodeći istraživači koji su aplikanti moraju da pokažu da je njihov istraživački prijedlog inovativan, ambiciozan i izvodljiv.\nAkcije ERC-a otvorene su za istraživače bilo koje nacionalnosti koji nameravaju da sprovedu svoju istraživačku aktivnost u bilo kojoj državi članici EU ili pridruženim zemljama. Glavni istražitelji mogu biti bilo koje starosne dobi i nacionalnosti i mogu boraviti u bilo kojoj zemlji na svetu u vreme podnošenja zahteva. Glavni istražitelji finansirani putem pomoći za istraživanje granica ERC-a troše minimalni procenat svog radnog vremena na projekat ERC i minimalni procenat svog radnog vremena u nekoj državi članici EU ili pridruženoj zemlji.\nInstitucija domaćina (Pravna institucija podnosioca zahteva) mora biti osnovana u nekoj državi članici EU ili pridruženoj zemlji kao pravno lice stvoreno u skladu sa nacionalnim zakonom, ili međunarodna evropska interesna organizacija (kao što su CERN, EMBL itd.), Zajednički istraživački centar Evropske komisije (JRC) ili bilo koji drugi entitet stvoren u skladu sa zakonom EU.\nProgram rada - preuzmite\nKonačna rang lista korisnika u okviru projekta “Socio-ekonomska održivost i podrška lokalnom stanovništvu Gornje-drinske regije 2019-2023”\nSastanak sa Udruženjem izbornih zvaničnika u BiH\nMaterijali za 5 sjednicu Skupštine Opštine Foča 29.4.2021. godine\n27/04/2021\tVijesti, Skupština\nSnažnija i čvršća regionalna saradnja\nRepubličke institucije da se uključe u rješavanje gorućih infrastrukturnih problema na području Foče\nPoziv za dostavljanje ponuda (IFB) – Podrška infrastrukturnim projektima\n23/04/2021\tVijesti, Javni pozivi\nPoziv za PETU redovnu sjednicu Skupštine Opštine Foča – 29. aprila 2021. godine\n22/04/2021\tVijesti, Skupština


Home » Tehnologija » SLA » Podrška\nU cenu mCloud usluga je uključen osnovni nivo tehničke podrske koji podrazumeva konsultantske usluge i pomoć u analizi i identifikaciji problema u radu, radnim danima od 9h do 17h putem ticketing sistema. Detaljniji opis garancija koje pružamo i šta uključuje besplatna podrška možete pronaći na strani SLA. Dodatne usluge koje nudimo su sledeće:\nNaziv usluge Jednokratno RSD\nTroubleshooting tiket – 1 1.040,00\nTroubleshooting tikets – paket 10 tiketa 7.800,00\nTroubleshooting tiket podrazumeva one situacije kada korisnik ima potrebu za dodatnim konfigurisanjem i/ili instaliranjem servisa ili potrebu za ‘troubleshooting’-om problema koji nisu uzrokovani neadekvatnim funkcionisanjem naše mCloud platforme. Uključuje pomoć u analizi i rešavanju konkretnog problema, do nivoa vraćanja postojećeg servisa u funkcionalno stanje pre problema ili davanje konkretnog predloga za rešavanje problema. Tiket se može koristiti i za manje sistemske intervencije koje ne traju duže od 20 minuta. Ova usluga ne uključuje usluge napredne optimizacije, inženjerske usluge, instalaciju novih funkcionalnosti ili implementaciju novog rešenja. Jedan tiket podrazumeva rešavanje 1 konkretnog i unapred definisanog problema.\nIntervencija na zahtev, inženjer/sat 5.808,00\nInženjerske usluge podrazumevaju angažovanje ili intervencije naših inženjera na samom serveru, prema zahtevu klijenta, a na osnovu prethodno dogovorenih ciljeva i aktivnosti. Mogu uključivati slededeće poslove:\ninstalacije/reinstalacije dodatnih servisa i funkcionalnosti\ndodatna podešavanja servera ili optimizacije\nsigurnosno ojačanje servera i servisa (eng.: security hardening)\nkonsultacije pri sistemskom dizajnu novog rešenja i drugo.


REC Vijesti: Potpisani Sporazumi o saradnji sa Općinama Kreševo i Pale-Prača\nPotpisani Sporazumi o saradnji sa Općinama Kreševo i Pale-Prača\nU okviru projekta „Lokalni ekološki akcioni planovi (LEAP-i) kao instrument održivog razvoja općina” održani su promotivni sastanci u Općinama Kreševo i Pale-Prača.\nGlavni cilj promotivnog sastanka bio je prije svega da se općine upoznaju sa projektom koji će se realizovati u njihovoj lokalnoj zajednici te da se predstavi koncept za pripremu LEAPa interesnim grupama koje će biti uključene u projekat.\nPored navedenog dogovoreni su i detalji važni za učešće Općina Kreševo i Pale-Prača u ovom projektu.\nNa navedenom sastanku potpisani su Sporazumi o suradnju između Općina učesnica u projektu sa Reginalnim centrom za okoliš za Srednju i Istočnu Evropu, Ured za BiH.\nNakon održanog Promotivnog sastanka pristupit će se formiranju radnih tijela koja će učestvovati u izradi Lokalnog ekološkog akcionog plana


Odbornici koalicije “Pobeda za naš grad” traže dopunu dnevnog reda sednice Skupštine grada | Radio Magnum 103 MHz\nHome / Ritam grada / Odbornici koalicije “Pobeda za naš grad” traže dopunu dnevnog reda sednice Skupštine grada\nOdbornici koalicije “Pobeda za naš grad” traže dopunu dnevnog reda sednice Skupštine grada\n-Odbornici koalicije “Pobeda za naš grad“ podneli su zahtev za dopunu dnevnog reda sednice koja je zakazana za subotu 16.12.2017. u kome zahtevaju da se dnevni red dopuni novim tačkama, navodi se u saopštenju ove koalicije dostavljenom medijima.\n„Pred odbornicima će se po drugi put naći predlog Odluke o izmenama Odluke o dodatnoj zaštiti porodilja na teritoriji grada Zaječara koji odbornici vladajuće većine nisu uvrstili u Dnevni red prethodne sednice. Naša odbornička grupa nastaviće da insistira na ovoj odluci do njenog usvajanja i ovaj put smo uz odluku podneli i Amandman na budžet grada, kojim se predviđa finansijsko obezbeđenje ove odluke.\nOdbornička grupa “Pobeda za naš grad“ je za istu sednicu Skupštini podnela i predlog Odluke o osnivanju fonda za finansijsku pomoć deci i omladini oboleloj od teških bolesti, čijim usvajanjem bi po našem mišljenju Grad sistemski krenuo u rešavanje problema porodica sa decom obolelom od teških bolesti, jer bi se deo ili ceo iznos troškova lečenja ove dece mogao finansirati iz ovog fonda. Ovom odlukom predviđeno je za početak, da se fond finansira sa oko 10.000.000 dinara iz budžeta grada, dok bi ostala sredstva dolazila iz donacija preko uplata na žiro-račun fonda ili putem SMS broja koji bi fond registrovao za tu namenu.\nTakođe je naša odbornička grupa podnela i predlog Odluke o poništenju Odluke Privremenog organa grada Zaječara, V broj: 036-2/2017 od 27.02.2017. godine („Sl. List grada Zaječara“, br. 9/2017 i 24/2017), tj. poništenje odluke koja se odnosi na suorganizatorstvo CEKIT-a i Gitarijada Festa. Kako mnogi članovi ove odluke nisu ispoštovani (nije potpisan ugovor o saradnji, nije podnet odvojen finansijski izveštaj sa poslednje Gitarijade Skupštini) i kako CEKIT kao ustanova više nepotoji, smatramo da je neophodno poništiti ovu odluku i uvesti Gitarijadu u legalne tokove poslovanja, jer do danas odbornici i građani nemaju uvid u tokove gradskog novca sa nekoliko poslednjih Gitarijada.\nNadamo se da će se većina odbornika kada dođe vreme za glasanje ovoga puta voditi interesima Zaječara i njegovih građana“, navodi se još u saopštenju koalicije “Pobeda za naš grad“.


KDF 26 jul 2018\nPočetkom jula započeta je izgradnja budućeg prodajnog objekta IDEA u centru Bečeja, na placu gde su se pre nešto više od godinu dana nalazili nekadašnji „Univerzalovi“ objekti u ruiniranom stanju.\nUpravo se kopaju temelji buduće prodavnice, a investitor je preduzeće „MM 99” iz Stare Pazove.\nPodsetimo da je rušenje nekadašnjih objekata „Univerzala“ u ulici Gerberovih započeto u februaru 2017. godine, kada je nekadašnja velelepna zgrada izgrađena u secesionističkom stilu najpre ostala bez krova. Nadzor nad rušenjem i izgradnjom novog objekta obavljao je Pokrajinski zavod za zaštitu spomenika kulture, jer je srušena ulična zgrada bila pod zaštitom države. S obzirom na to da je srušeni objekat bio pod zaštitom države, po instrukcijama Pokrajinskog zavoda za zaštitu spomenika kulture trebalo je da su uzeti odlivci sa fasade, koji bi se zatim upotrebili na fasadi nove zgrade – potrebno je da bude izgrađena replika srušenog objekta.\nBačko Gradište: U prodavnicu sa vazdušnom puškom\nSOS prodavnica: Nekad malo znači mnogo\nViše iz ove kategorije « „Tanderbal“ na Tisi od 3. do 5. avgusta: Tiska šarenica za oko 5 miliona dinara\tObeležen Dan Bečeja: Dodeljene nagrade i obećana izgradnja fabrike, ulaganja u škole, degazator... »


Mali preduzetnici nakon decembra, i u februaru na ulicama • Poportal\nMali preduzetnici nakon decembra, i u februaru na ulicama\n06/02/2021 06/02/2021 Predrag Panić\nMali preduzetnici nakon decembra i u februaru na ulicama. Danas je u minut do 12, započeo protest ispred Skupštine Srbije u organizaciji udruženja „Zaštitnik preduzetnika i privrednika“.\nPrivrednici su se okupili sa zahtevom da se otpišu porezi i doprinosi na zarade zaposlenih koji su zbog pandemije prošle godine odloženi i prva rata dospeva 10. februara. Oni tvrde da sve dosadašnje mere Vlade i najavljena podrška u vreme pandemije nisu dovoljne za njihov opstanak, jedan od njihovih zateva je da im država omogući otpis, a ne reprogram poreza i doprinosa.\nObjavili su i spisak od pet najbitnijih zateva upućenih Vladi Srbije i nadležnim ministrima:\n5. Prestanak represije.\nEpidemija u Braničevkom okrugu: u poslednja 24h samo 10 obolelih od korone\nOdbojkaški as MLADEN BOJOVIĆ: „Sportska sreća i realan pristup igri su najbitniji“\nSvečano obeležen Dan opštine Veliko Gradište u Ramskoj tvrđavi\n05/08/2019 05/08/2019 Predrag Panić\n11/09/2017 29/09/2017 Predrag Panić\nGrad Požarevac namerava da gradi lavirint od žive ograde u Ljubičevu


Bilateralne odbrambene konsultacije sa Kraljevinom Norveškom | Ministarstvo odbrane Republike Srbije\nBilateralne odbrambene konsultacije sa Kraljevinom Norveškom\nVršilac dužnosti pomoćnika ministra za politiku odbrane Milan Mojsilović primio je danas delegaciju Ministarstva odbrane Kraljevine Norveške koja boravi u poseti Republici Srbiji, radi održavanja bilateralnih odbrambenih konsultacija.\nSaradnja u oblasti odbrane sa Kraljevinom Norveškom je u vrhu prioriteta Republike Srbije, istakao je vršilac dužnosti pomoćnika ministra Mojsilović, i, s obzirom na značaj kontinuiteta susreta na visokom nivou za utvrđivanje strateških smernica buduće saradnje, preneo je interes za organizaciju susreta ministara odbrane u narednom periodu.\nTokom bilateralnih odbrambenih konsultacija, načelnik Uprave za međunarodnu vojnu saradnju pukovnik Milan Ranković i zamenik načelnika Sektora za međunarodnu bezbednosnu politiku i operacije pukovnik Bjorn Eivind Stai, saglasili su se da je saradnja u oblasti odbrane intenzivna i razvijena, uz postojanje dugogodišnjeg kontinuiteta u oblastima od obostranog interesa.\nPukovnik Ranković je istakao zahvalnost na značajnoj ekspertskoj i finansijskoj podršci Kraljevine Norveške u oblastima vojne medicine, vojnog obrazovanja i planiranja odbrane, koja je doprinela efikasnijoj reformi sistema odbrane.\nPukovnik Stai je naglasio ključnu ulogu Republike Srbije za stabilnost regiona. On je ponovio spremnost Ministarstva odbrane Kraljevine Norveške da nastavi podršku reformi sistema odbrane, kroz započete i nove projekte.\nDelegacija Ministarstva odbrane Kraljevine Norveške je tokom posete obišla Odsek za simulacije i učenje na daljinu Škole nacionalne odbrane.


Početna » Vesti » Stotine hiljada kuća prazno u selima Srbije\nSelo, iako odumire, još uvek može da se spasi. Zadrugarstvo je jedan od načina da se poljoprivrednicima pomogne da plasiraju svoje proizvode, ali savremena proizvodnja zahteva i savremene principe u zadrugarstvu.\nMinistar bez portfelja zadužen za regionalni razvoj Milan Krkobabić posetio je danas Šumadijski upravni okrug, a sa gradonačelnikom Kragujevca Radomirom Nikolićem i gradskim rukovodstvom razgovarao je o zadrugarstvu, oživljavanju sela i ravnomernom regionalnom razvoju zemlje, saopšteno je iz kabineta ministra.\nKrkobabić je naglasio da se na prvo mesto sada stavlja transfer znanja i tehnologije i da se tako stvara privredni subjekat koji je u stanju da se pozicionira na tržištu. “Rešili smo da oživimo nešto što je bilo eminentno i što je predstavljalo način života u Srbiji, ali ne po starim već po novim principima evropskog zadrugarstva„, rekao je Krkobabić.\nPosetu Šumadijskom upravnom okrugu Krkobabić je nastavio u selu Cerovac kod Kragujevca gde je obišao novoosnovanu zadrugu K&S kojoj je dodeljeno šest miliona dinara bespovratnih sredstava iz prošlogodišnjeg Programa podrške sprovodjenju mera ravnomernog regionalnog razvoja Srbije.\nKragujevac Ministar poljoprivrede selo Šumadija zadrugarstvo Zemljoradničke zadruge


Pobeda Narodnog muzeja na Vidovdan - Sputnjik Srbija\nPobeda Narodnog muzeja na Vidovdan\n11:56 23.06.2018 (osveženo 18:13 19.10.2018) Preuzmite kraći link\nU specijalnom izdanju emisije „Orbita kulture“, posvećenom svečanom otvaranju Narodnog muzeja, istražujemo sa kakvim osećanjem posle 15 dugih i teških godina zaposleni u Narodnom muzeju, ali i oni koji su u ovoj kući proveli svoj radni vek — dočekuju svečani trenutak otvaranja zgrade na Trgu republike.\nSlušajte nas i saznajte šta će činiti stalnu postavku muzeja koja će biti izložena na tri nivoa i na oko 5.000 kvadratnih metara.\nOtkrićemo vam zašto direktorka ove institucije Bojana Borić Brešković smatra da je trenutak u kome je država preduzela konkretne korake za uspešno okončanje obnove — dalekosežno važan ne samo za Narodni muzej.\nKoliko se budućoj saradnji sa krovnom muzejskom institucijom raduju čelni ljudi dva velika i uspešna srpska muzeja i da li su prvi koraci već osmišljeni — pitamo direktorku Muzeja Jugoslavije Nedu Knežević i v. d. direktora Muzeja savremene umetnosti Slobodana Nakaradu.\nDa li danas, uoči otvaranja Narodnog muzeja veruje da je postavljanje satova ispred muzeja ipak uradilo svoj deo posla, jer je opomenulo da vreme curi i da zapravo nema više vremena — pitamo bivšeg ministra kulture i informisanja u Vladi Republike Srbije Ivana Tasovca.\nKako se kroz bogatu istoriju najznačajnijeg srpskog muzeja, ali i kroz promenu njegovog imena, mogu sagledati društveno-istorijski tokovi, pretenzije vlasti, stanje društva i njegove težnje — otkriva nam dugogodišnji muzejski savetnik Narodnog muzeja, istoričar umetnosti Ljubica Miljković.\nA šta za sve nas znači otvaranje dugo zatvorene zgrade na Trgu republike — i sa kakvim osećanjem dočekuju Vidovdan 2018. — saznali smo i od nekih istaknutih kulturnih i javnih radnika.


Saopštenja za medije | Delta Holding\nPočetna > Press Room > Saopštenja za medije\nDelta Fondacija dodelila je u programu Zasad za budućnost novih devet grantova za projekte socijalnog preduzetništva u oblasti poljoprivrede. Vrednost donacija u ovogodišnjem konkursu Zasada za budućnost je više od pet miliona dinara, tako da je je ukupna pomoć u periodu od tri godine koliko program postoji, dostigla sumu od skoro 30 miliona.\nApelacioni sud u Beogradu pravosnažno je oslobodio Miroslava Miškovića optužbe za zloupotrebe u putarskim preduzećima. Prvostepena presuda kojom je proglašen krivim za pomaganje u utaji poreza, ukinuta je i vraćena prvostepenom sudu na ponovno odlučivanje, zbog ozbiljnih pravnih manjkavosti.\nTekst odluke koju je doneo Apelacioni sud u celini glasi:


Međunarodni sajam „Automobilske gume, tehničke gume i kaučuk“ | TIK RF\nMeđunarodni sajam „Automobilske gume, tehničke gume i kaučuk“\nSajam „Automobilske gume, tehničke gume i kaučuk“ («Шины, РТИ и каучуки») ima veliki značaj za stručnjake iz ove oblasti.\nU aprilu svake godine više od 150 kompanija kako ruskih, tako i inostranih, predstavi zainteresovanim posetiocima i učesnicima veliki broj različitih tipova automobilskih guma, gotovih proizvoda od tehničke gume i kaučuka, kao i opremu i sirovine za njihovu proizvodnju.\nKada je reč o rusko-srpskoj saradnji u ovom segmentu industrije, želimo napomenuti da je u toku prvog kvartala 2015. godine Srbija je izvezla u Rusiju proizvode od kaučuka i gume vrednosti od 7 111 000 dolara, gde je na automobilske gume otpalo 5 800 000 dolara, što čini 82% vrednosti ukupnog izvoza ovih proizvoda.\nKompanija „Ekspocentar“ prepoznaje važnost hemijske industrije u savremenom svetu i aktivno radi na praćenju trendova i obezbeđivanju uslova za predstavljanje savremenih tehnologija i proizvoda.\nViše informacija o događaju možete pronaći na zvaničnom sajtu sajma: www.rubber-expo.ru


Srbija napredovala u protekloj deceniji : Nadlanu.com\nSrbija napredovala u protekloj deceniji\nObjavljeno 16. maj 2011. / 13:13:30\nBEOGRAD, 16. maja 2011. (Beta) - Generalni sekretar OEBS-a Mark Peren de Brišambo rekao je u ponedeljak u Beogradu da je ponosan onim što je postignuto u Srbiji u proteklih deset godina i da će OEBS nastaviti da pruža podršku i pomoć Srbiji u ostvarivanju zajedničkih reformskih ciljeva.\nDe Brišambo je rekao na konferenciji povodom desetogodišnjice rada Misije Organizacije za evropsku bezbednost i saradnju (OEBS) u Srbiji da je u proteklih deset godina u Srbiji mnogo toga postignuto ali da ostaje još dosta toga da se uradi.\nGeneralni sekretar je naglasio da je ostvaren konkretan napredak u ostvarivanju obaveza koje proističu iz članstva u OEBS-u i dodao da je misija OEBS-a u Srbiji obustavila neke aktivnosti prenevši odgovornost na ovdašnje vlasti.\nOn je pozdravio korake koje je Srbija preduzela u ostvarivanju pomirenja u regionu. De Brišambo je istakao da Misija OEBS-a u Srbiji i dalje saradjuje sa svim segmentima društva uključujući vlasti, nevladine organizacije, nezavisna tela, naučne krugove, medije i manjine kao i mlade.


Nemački mediji: Samo će Rusija imati koristi od odlaska Merkelove - Sputnjik Srbija\n10:00 31.10.2018 (osveženo 10:09 31.10.2018) Preuzmite kraći link\nVest o tome da će kancelarka Nemačke Angela Merkel uskoro napustiti politiku u čitavom svetu su dočekali sa zabrinutošću i samo u Rusiji su srećni zbog toga, piše novinar nemačkog lista „Tagesšpigl“ Kristof fon Maršal.\nPrema njegovim rečima, Merkelova uživa veliku popularnost u celom svetu, a Nemačka je pouzdan partner pri rešavanju različitih konflikata. Takođe je veoma bitno to što je Nemačka četvrta ekonomija sveta i vodeća država EU, pa šta god da ona uradi, to će se direktno odraziti na njene susede i partnere.\nZavršetak političke karijere nemačke kancelarke brine mnoge zbog gubitka garancija i stabilnosti, navodi autor. Merkelova ima smirujući uticaj, mirno razgovara sa razbesnelim političarima i može mnogo da doprinese u rešavanju najrazličitijih ekonomskih problema.\nIpak, jedina zemlja koja će biti srećna zbog odlaska nemačke kancelarke biće Rusija, jer je Merkelova ujedinila čitavu Evropu po pitanju antiruskih sankcija, piše Maršal.\n„Merkelova uvek može da podseti svoje partnere na te dogovore, ali kad ona ode s tim će biti završeno“, naglašava autor.\nNemačka kancelarka Angela Merkel je ranije izjavila da ne namerava da se bori za mesto u Bundestagu na izborima 2021. godine. Ona se neće kandidovati ni za mesto kancelara, kao ni za druge političke funkcije.


„PIRAMIDA OD KNJIGA“ STIGLA U PRIJEPOLJE\nMemnuna Cmiljanović 25 maj 2017\nFond Biblioteke obnovljen za 800 aktuelnih knjiga i isto toliko brojeva periodike.\nBiblioteka „Vuk Karadžić“obogatila je danas svoj knjižni fond za 800 naslova iz najaktuelnije tekuće izdavačke produkcije domaće i inostrane književnosti, knjiga iz oblasti psihologije, sociologije i istorije, stručne bibliotekarske literature i isto toliko brojeva raznovrsne periodike.\n„Reč je o dugogodišnjoj praksi Narodne biblioteke Srbije u pomaganja u popuni fondova matičnih i javnih biblioteka širom republike. Pratimo kolika su izdvajanja lokalnih samouprava za kupovinu knjiga i prinovu fonda i vodimo računa da pomognemo onim bibliotekama koje nisu dobile očekivana i potrebna sredstva. Na ovaj način Narodna biblioteka pomaže da bibliotečki fondovi budu što potpuniji i aktuelniji“ rekla je uručujući donaciju Ivana Nikolić, načelnica Odeljenja selektivne nabavke Narodne biblioteke Srbije iz Beograda.\nZahvalivši se na donaciji direktorica Biblioteke, Sadija Hodžić je navela da je važno napomenuti da su knjige i periodika nabavljeni po izboru naših bibliotekara u skladu sa potrebama fondova i interesovanju čitalaca.\nU akciji Narodne biblioteke „Piramida od knjiga“ slična donacija danas je uručena i Muzeju u Prijepolju i biblioteci manastira Mileševa.\nPročitano 1417 puta\nПосао за најбоље дипломце медицинских факултета: МИЛОШ ПОТЕЖИЦА МЕЂУ ОДАБРАНИМ\nДенис Таловић, Ђак генерације „Техничке школе“ :„ПРОНАШАО“ СЕ У ТЕХНИЧКИМ НАУКАМА\nМајра Мекић, Ђак генерације „Економско – трговинске школе“: КЉУЧ УСПЕХА ЈЕ ДОБРО ПЛАНИРАЊЕ\nЛена Чичић, Ђак генерације „Пријепољске гимназије” :МЕДИЦИНА ЈЕ МОЈ ИЗБОР\nЂачка поезија:СТИХОВИ ЗА УСПОМЕНУ\nNapisao: Amel Rovčanin\tjun 26, 2020\nДом културе: ДУХОВНЕ ЛУМИНЕСЦЕНЦИЈЕ\nNapisao: Amel Rovčanin\tjun 19, 2020\nBiblioteke „Vuk Karadžić“: “ŽURNALAC- KORONAC”\nNapisao: Super User\tmaj 26, 2020\nMOJ SVET:JELENA MINIĆ MRĐEN, slikarka: LAKO ČITLJIVA UMETNOST...\nNapisao: Indira Hadžagić\tmar 08, 2020\nJul 2020 (37)\nVaš IP: 3.234.241.200


Prolećne akcije Citroena\nOd srede, 10. aprila kompanija Vitro Group Inc, zvanični uvoznik i distributer Citroen vozila i rezervnih delova za Srbiju i Crnu Goru, počinje veliku servisnu akciju u svom servisu u Radničkoj 22, prekoputa Ade. Odlično prihvaćena zimska akcija izazvala je veliko interesovanje i za prolećno sredjivanje vozila, tako da svi koji žele mogu u pravom trenutku, po izuzetno povoljnim uslovima, da pripreme svoje ljubimce za lepe dane koji su pred nama.\nAkcija traje od 10. aprila pa sve do 15. maja, kako bi se izbegle velike gužve koje su nastale tokom zimskog trajanja popusta. Radno vreme servisa je od 8 do 16 časova radnim danom i subotom od 9 do 14 časova. Pregled i radove možete zakazati telefonom na brojeve 011/35 38 583 i 35 38 589 ili direktno u Radničkoj 22 u Centru Vitro Group Inc.\nMeđutim, ovo nije jedina akcija, kada su Citroen vozila u pitanju. Nakon velikog interesovanja za sve modele francuskog proizvodjača, tokom trajanja nedavnog Sajma automobila, u Vitro Group Inc su odlučili da daju još jednu šansu za povoljnu nabavku svima koji su se u međuvremenu konačno opredelili za Citroen. Sajamske cene ostaju na snazi sve do kraja ovog meseca, a mi ćemo podsetiti samo na pojedine.\nNa sve ovo treba dodati da je model C-Elysee konstruisan specijalno za tržišta kao što je naše, s obzirom da je dodatno ojačan zbog lošije putne mreže, a i da su motori napravljeni od veoma izdržljivih materijala, sposobnih da s lakoćom funkcionišu i pri lošijem kvalitetu goriva od onog u zemljama Evropske unije. Pored ove premijerne ponude i ostali modeli Citroen vozila imaju veoma atraktivne sajamske cene. Navešćemo da je model Citroen C3 moguće nabaviti već od 9.956 eur, model novog Citroena C4 već od 12.521 eur, a u ove ponude ulaze i modeli iz premijum segmenta, linije DS, pa se tako cena DS3 kreće već od 12.711 eur.\nU način kupovine novog vozila ulazi i nabavka putem sistema staro za novo. Za sve dodatne informacije možete pozvati na telefon 011/35 38 555. Pored ovih, Vitro Group Inc je odlučio da nastavi i sa sajamskom akcijom posebnih poklona za kupce novih vozila. Uz kupovinu modela C-Elysee, C4 ili DS3 dobija se i poklon vaučer za letovanje za dve osobe u trajanju od 10 dana na jednom od grčkih ostrva (Krf, Lefkada i Zakintos).\nU saradnji sa kompanijom DDOR iz Novog Sada uz kupovinu bilo kojeg modela na lizing, na poklon se dobija besplatno kasko osiguranje. A uslovi za kupovinu ovim putem su povoljni: 5% je učešće, 4,99% je kamata za najtraženije modele C-Elysee, C4 i DS3, a 5,99% na sva ostala Citroen vozila. Takođe, na poklon se dobija i putno osiguranje za sve zemlje Evrope. A za kupce iz premijum segmenta predviđena su posebna poklon iznenađenja.


UDAR NA SLOBODU KRETANJA I GOVORA: Udruženje novinara Srbije protestuje zbog zabrane ekipi RTS-a da uđe na Kosmet | Novosti.rs\nUDRUŽENJE novinara Srbije i njegov ogranak Društvo novinara Kosova i Metohije izrazilo je protest zbog zabrane ekipi emisije "Pravo na sutra" Radio-televizije Srbije da uđu na Kosovo i Metohiju jer ovo Udruženje smatra da su sloboda kretanja i sloboda govora ne smeju ograničavati administrativnim merama.\nI dok opominju da je zabrana ulaska ekipi RTS-a na područje Kosmeta udar na slobodu kretanja i govora iz UNS podsećaju da ekipi ove medijske kuće od juče popodne tzv. kosovska policija na administrativnom prelazu Jarinje ne dozvoljava ulazak.\n- Novinarku Svetlanu Vukmirović kosovski policajci duže od dve godine sprečavaju da izveštava tako što je redovno zadržavaju na prelazima - navodi se u saopštenju UNS-a i dodaje da će UNS će o ovom udaru na slobodu štampe obavestiti međunarodne institucije i udruženja. Istovremeno u saopštenju za javnost Udruženja novinara Srbije podseća se da je „ ovo treći slučaj u poslednja tri dana da organi takozvane Republike Kosovo ne dozvoljavaju novinarima da izveštavaju.“\n- Na dan izbora na Kosovu i Metohiji, na administrativnom prelazu Jarinje zadržane su i ekipe Regionalne televizije Kraljevo i Televizije Pink kojima nije dozvoljeno da uđu u pokrajinu- zaključuje se u saopštenju UNS-a.\nprotest RTS Kosovo i Metohija Udruženje novinara Srbije Svetlana Vukmirović Jarinje


Džudo kup u Beogradu - Ostali sportovi, Top News, Vesti\nSite Default 25.09.2013., 10:35\nEvropski seniorski kup u džudou „Srbija open“, održaće se sledećeg vikenda u Sportskom centru Banjica u Beogradu.\nNa turniruće će učestvovati više od 300 takmičara iz 25 zemalja.\n„Evropski kup je jedno od osam takmičenja u sklopu Evropske džudo unije i boduje se za evropsku rang listu.“\n„Bodovi osvojeni u Beogradu doprinose da takmičari dobiju povoljnije pozicije za žreb za Evropsko prvenstvo. Bodovanje za svetsku rang listu obavlja se preko takmičenja koja su pod patronatom svetske džudo porodice. U doglednom periodu, organizacija ovakvih takmičenja je i naš cilj“, rekao je direktor Evropskog kupa Andrija Đurišić.\nBivši džudista dodao je da će na takmičenju, koje 28. i 29. septembra organizuje džudo klub Crvena zvezda, biti najbrojnije reprezentacije iz okruženja, ali i da se u Beogradu očekuju ostale evropske ekipe.\nU džudou, olimpijskom borilačkom sportu, proteklih godina promenjena su pravila, tako da je džudo dinamičniji i atraktivniji za gledanje.\n„Svaki takmičar koji izbegava borbu odmah dobija kaznu, što je rezultiralo većim brojem ipona i atraktivnim bacanjima. To je učinjeno da bi se sport učinio razumljivim i zanimljivim i onima koji možda nisu toliko upućeni u tajne našeg sporta“, rekao je Đurišić.\nU Beogradu se očekuju i osvajači svetskih i evropskih odličja.\n„Naši takmičari imaće priliku da na domaćem terenu odmere snage s vrhunskim borcima. Zato smo svi maksimalno angažovani, jer organizacija Evropskog kupa u olimpijskom borilačkom sportu ima veliki značaj za sport u našoj zemlji, Džudo savez Srbije i džudo klub Crvena zvezda“, rekao je Đurišić.\nPrethodna vest Kup: Borba za osminu finala\nSledeća vest Đurić: Navijači su uvek u pravu (VIDEO)\nKup: Borba za osminu finala\nĐurić: Navijači su uvek u pravu (VIDEO)


SAD: Demokrate traže blaže sankcije prema zemljama zbog Kovida\nIzvor: Radio Televizija Vojvodine, 29.Mar.2020, 06:12 (ažurirano 02.Apr.2020.)\nPredstavnici demokrata u američkom Kongresu zatražili su od administracije predsednika SAD Donalda Trampa da olakša sankcije nametnute Iranu, Venecueli i drugim zemljama teško pogođenim korona virusom, ističući da je tim zemljama potrebna medicinska i humanitarna pomoć.\nPosle nekoliko pisama koja su demokrate slale državnom sekretaru Majklu Pompeu i drugim američkim zvaničnicima, tražeći od Trampove administracije da ublaži sankcije protiv država teško pogođenih >> Pročitaj celu vest na sajtu Radio Televizija Vojvodine << korona virusom, predstavnici demokrata u Kongresu, među kojima i predsednički kandidat Berni Sanders, uputili su Beloj kući isti zahtev.\nKako prenosi Forin polisi (FP), demokratama se pridružila i predstavnica Republikanaca Aleksandria Okasio-Kortes.\n"Pomaganje ovim zemljama da spasavaju živote tokom ove krize prava je stvar koju treba učiniti, kako iz moralne perspektive, tako i iz perspektive nacionalne bezbednosti", napisao je demokratski senator Kris Marfi u pismu koje je u četvrtak uputio Pompeu i ministru finansija Stivenu Mnučinu.\nMarfi u pismu napominje da bi neublažavanjem sankcija SAD pojačale neopisive patnje zbog pandemije korona virusa u zemljama kao što su Iran i Venecuela i tako doprinele antiameričkim osećanjima među građanima.\nSuština opstanka vlasti u tim zemljama je, kako upozorava Marfi, upravo zasnovana na tim antiameričkim osećanjima.\nMarfi je pozvao Belu kuću da tokom 90 dana odustane od pooštravanja sankcija protiv zemalja pogođenih pandemijom korona virusa, uključujući i Iran.\nU pismu Sandersa i Okasio-Kortez u koje je FP imao uvid, traži se privremeno ukidanje sankcija, uključujući i suspendovanje rigoroznih restrikcija koje je Tramp uveo bankarskom i naftnom sektoru Irana.\nVečernje novosti: Demokrate u SAD traže blaže sankcije Iranu zbog Kovid-19